_ M A N T A T A _ : Ζωή χωριού 1\nΖωή χωριού 1\nΟ κήπος φυτεύτηκε!\n12 του Απρίλη 2021\nΉλθε ο καιρός κι ο χρόνος να φυτέψουμε τον κήπο μας!\nΑπό το πρωί με όρεξη, μαζί με τη συμβία μου, μπήκαμε στον κήπο να εκτελέσουμε το ανοιξιάτικο καθήκον μας.\nΠήρα την τσάπα και ένα - ένα άνοιξα τα αυλάκια όλα!\nΆνοιξα και τα αυλάκια για τα φυτά, που θα φυτέψουμε το Μάη!\nΈτσι για να είναι έτοιμα, υπολογισμένα και να πιάσουν τον τόπο τους, μην τον πιάσουν τίποτε άλλα...\nΣτην αρχή φυτέψαμε τις πατάτες. 12 αυλάκια είναι αρκετά!\n5 αυλάκια αρακά. Τρώγεται ο αρακάς και μας αρέσει.\nΔυόμισι κιλά ξανθό κρεμμύδι και ενάμισι κόκκινο - εφτά αυλάκια.\nΣτη συνέχεια, 6 αυλάκια κενά για τα φυτά.\nΜετά χώρισα το υπόλοιπο μέρος σε τεμάχια για όλους τους σπόρους: Μαϊντανό, σέλινο, παντζάρια, αντίδι, καρότο, βλίτα, άνηθο, καλαμπόκι (δυο αυλάκια), πεπόνια, αγγουράκια κι ένα αυλάκι σκόρδα - μην το ξεχάσω.\nΕ, αρκετά όλα αυτά! Φτάνουν!\nΚαλά να είμαστε να τα φάμε.\nΜου έφυγε το άγχος...\nΟ κήπος οργώθηκε!\n11 του Απρίλη 2021\nΟ κήπος οργώθηκε από τον Ανέστη με τη φρέζα για δεύτερη φορά κι ο καιρός να μας αφήσει να τον φυτέψουμε, όποτε μπορέσουμε.\nΤο τοπίο άλλαξε και φαίνεται, πραγματικά, τόπος για φύτεμα.\nΣου ανοίγει η όρεξη για δουλειά!\nΤο λέει κι η κερασιά που ξεκίνησε ν' ανθίσει.\nΌλα θα ετοιμαστούν με τον καιρό τους!\nΜας το εγγυάται η ανθισμένη αμυγδαλιά.\nΤο (χειμωνιάτικο) καπάκι ;\n8 του Απρίλη 2021\nΘέλουμε να πιστεύουμε πως σήμερα, μετά τις εφτά το πρωί,έπεσε το "καπάκι" του χειμώνα με το τελευταίο χιονάκι - δυο δάχτυλα - κι άσπρισε η μέρα στο χωριό μας!\nΑπό χτες άρχισε να μας προειδοποιεί με το κρύο, που ανέβαινε συνέχεια, και σήμερα δεν άντεξε άλλο και... μας χιόνισε!\nΜόνο μην πιάσει παγωνιά και μας κάψει τα λουλούδια των καρποφόρων δέντρων. Αλλιώς, όσο και να επιμένει ο Χειμώνας, ήρθε η Άνοιξη κι η μέρα μεγάλωσε.\nΆντε, καλή Πασχαλιά (στην ύπαιθρο, ελπίζω) !\nΑσβέστη και κοπριά\n3 του Απρίλη 2021\nΗ κοπριά είναι το καλύτερο λίπασμα για τα φυτά.\nΚάθε χρόνο κρατάω τα πριονίδια των ξύλων σε κάποιο σωρό και μαζί με άλλα χόρτα χωνεύουν μαζί και γίνεται η καλύτερη κοπριά. Από τη δεύτερη χρονιά και πέρα μπορούμε να τη χρησιμοποιούμε.\nΑπό την άλλη, παρουσιάζονται διάφορα ζωύφια που τρώνε τις ρίζες ή τα φύλλα και θέλουμε να τα διώξουμε.Τα υπόγεια και επίγεια ζωύφια τα καταπολεμά ο ασβέστης.\nΠήρα μερικά τσουβάλια σκόνη ασβέστη και τα σκόρπισα στον κήπο.\nΕπόμενη εργασία είναι το όργωμα του Ανέστη για δεύτερη φορά. Έτσι θα ανακατευτούν όλα και θα γίνει ... μούρλια ο κήπος!\nΓια τα παρτέρια υπάρχει χρόνος.\nΠρωταπριλιά στον κήπο;\n1 του Απρίλη 2021\nΠέντε μήνες πανδημία, χειμώνας και μακριά από τον κήπο, ήταν φυσικό να γεμίσει ο κήπος χόρτα. Και να σκεφτεί κανείς πως τα τρία τέταρτα του κήπου ήταν σκαμμένα...\nΔεκαπέντε μέρες, μετά τον ερχομό μου στο χωριό, και να ήθελα, δεν μπόρεσα να ασχοληθώ με τον κήπο.\nΛίγο το κρύο, λίγο οι ψεύτικες βροχούλες, λίγο το χιόνι κι οι λάσπες, με ανάγκασαν να αργήσω να τον καθαρίσω από τα χόρτα του και μετά να τον φρεζάρει ο Ανέστης.\nΈτσι, σήμερα, είναι η μέρα των χόρτων.\nΔύσκολη δουλειά, αλλά δε φοβάμαι. Έχω και τη σύζυγό μου στον αγώνα. Εγώ τσαπίζω, εκείνη τα μαζεύει σε σωρούς και μετά στο καρότσι και δρόμο στις κότες.\nΜέχρι το βράδυ τελειώσαμε τα τρία τέταρτα του κήπου. Αύριο είναι Παρασκευή, παζάρι στα Γρεβενά και το Σάββατο τελειώνουμε.\nΎστερα είναι η σειρά του Ανέστη...\n26 του Σεπτέμβρη 2020\nΤο 'φερε από δω το 'φερε από κει ο Σεπτέμβρης, ανάψαμε σήμερα το τζάκι!\nΧτες βροχές, σήμερα βροχές, αύριο μάλλον χωρίς βροχές, ενώ Δευτέρα και Τρίτη πάλι βροχές!\nΤα μερομήνια, όμως, μας είπαν πως το Χινόπωρο θα είναι ένα μικρό καλοκαιράκι. Ο Παχνιστής θα μας τα χαλάσει λίγο και θα μοιάζει με το Δεκέμβρη. Παρδαλός καιρός με κρύο.\nΜετά τα Χριστούγεννα προβλέπεται κρύο, πάγος και ίσως χιόνι.\nΤο πρώτο δεκαήμερο του Γενάρη θα είναι καλό. Από τις 12 και μετά θα έχουμε βαρυχειμωνιά.\nΠρώτο δεκαήμερο το Φλεβάρη καλός καιρός. Μετά... βαρυχειμωνιά.\nΧειμώνας και ο μισός Μάρτης. Μετά και μέχρι το Μάη συνεχείς εναλλαγές του καιρού.\nΠιστεύω πως θα είναι καιρός γι΄ αγρότες.\nΌσο για τον κορονοϊό, μαύρα χάλια! Όλο το 2020 χάλια.\nΑν με το 2021 μας έρθει καμιά έκπληξη και βρεθεί το εμβόλιο για τον κορονοϊό, από το Μάρτη θα πάμε για επαναφορά της ζωής μας.\nΑ, ναι. Ήρθαν και τα καυσόξυλα με το δελτίο φέτος.\nΑλλαγή εποχών !\n16 του Μάρτη 2020\nΌλα τα έχει ο Μάρτης και γι' αυτό είδαμε αλλαγή εποχών σε ταινία τριών ημερών!\nΣάββατο, 14 του Μάρτη, με λιακάδα καθάρισα κι απολύμανα το κοτέτσι.\nΟ Ανέστης φρέζαρε τον κήπο κι όλα ήταν έτοιμα να προχωρήσω από Δευτέρα στο φύτεμα κρεμμυδιού, πατάτας κι αρακά.\nΣαββατόβραδο αργά, πριν τα μεσάνυχτα, βροχούλα!\nΚυριακή πρωί, 15 του Μάρτη, αλλαγή καιρού. Βροχούλα, λίγο ήλιο και όλη την ημέρα βροχούλα και χιονόνερο!\nΚυριακή βράδυ, μετά τις εννιάμισι, χιόνι! Δέκα, έντεκα, δώδεκα... πολύ χιόνι! Λες και πάει μέχρι το πρωί, για ένα μέτρο χιόνι!\nΔευτέρα πρωί, 16 του Μάρτη, ξημερώνει άσπρη, χειμωνιάτικη μέρα!\nΜεσημέρι της ίδιας μέρας τα σύννεφα παίρνουν το δρόμο τους σιγά - σιγά.\nΜέχρι το ηλιοβασίλεμα λιακάδα!\nΑύριο, είπαν, θα έχει άνοδο θερμοκρασίας και καλόν καιρό.\nΤέτοιες βουτιές ούτε ο Κορονοϊός δεν κάνει!\nΤι θα κάνει όμως; Έρχεται η ισημερία στις είκοσι μία κι ο Μάρτης θ' αλλάξει πλευρό.\nΈρχεται η άνοιξη, που ξέρουμε, κι ο Μάρτης θα τελειώσει. Ο μισός πέρασε.\nΜόνον το Κορονοϊό φοβάμαι.\nΌσοι γλιτώσουμε, θα δούμε κι Απρίλη!\nΓιόρτασε η εκκλησία του χωριού μας !\n7 του Μάρτη 2020\nΜε την παρουσία του αγαπημένου μας Δεσπότη, Γρεβενών, κ.κ. Δαβίδ, γιορτάσαμε , σήμερα στον ιερό ναό των Αγίων Θεοδώρων του χωριού μας την εορτή του Αγίου Θεοδώρου Τήρων στην επέτειο της ενθύμησης του θαύματος των κολλύβων από τον ίδιο.\nΠρωί πρωί άνοιξε την εκκλησιά ο π. Ιωάννης Λαζαρίδης κι άρχισε τις ετοιμασίες.\nΣε λίγο έφτασαν οι ψάλτες. Ο γιατρός Χρήστος Χουτούρας, ο Θεολόγος Οδυσσέας από την Ανθρακιά, ο Ανδρέας Βλάχος, ο Γιώργος Παπαγεωργίου, ο Λεωνίδας Λόλας κι ο Θανάσης Τζιόλας.\nΠαρών από τους πρώτους, η ψυχή της εκκλησιάς μας, ο επίτροπος Θανάσης Παπανικολάου κι η Θεοδώρα Βλάχου, που γιόρταζε σήμερα.\nΤηλεφωνικά ο Μητροπολίτης μας έδωσε εντολή από το δρόμο να αρχίσουμε...\nΑυτό δε μ' άρεσε! Και βγήκε αληθινή η ανησυχία μου.\nΟ Δεσπότης μας ήρθε και δεν ντύθηκε. Παραβρέθηκε με το διάκο του, ενώ τον πλαισίωναν ο π. Σταύρος κι ο π. Βασίλειος. Συμμετείχε κι ο δικός μας π. Χαρίσιος, που συνταξιοδοτήθηκε το Φθινόπωρο. Πολύ μας συγκίνησε η συμμετοχή του!\nΟ οικοδεσπότης, εφημέριος των Αγίων Θεοδώρων, π. Ιωάννης Λαζαρίδης, φτερούγισε από τη χαρά του για την τιμή που του έκαναν όλοι τους!\nΟ κόσμος άρχισε να έρχεται στην εκκλησιά μας, που μισογέμιζε σιγά σιγά.\nΠαρών κι ο Πρόεδρος της τοπικής Κοινότητας Αγίων Θεοδώρων, Νικόλαος Φιλιώτης.\nΟι ψάλτες και οι ιερείς ανέβαζαν ευχάριστα την ψυχή μας μέχρι τα λίγα σύννεφα του γαλανού ουρανού με τις ψαλμωδίες τους. Ο κόσμος ντυμένος με τα καλά του παρακολουθούσε σιωπηλά. Ποια απαγόρευση θα κρατήσει μακριά τους πιστούς από το σπίτι του Θεού;\nΣτο τραπεζάκι, μπροστά στο Χριστό μας, βρισκόταν το σιτάρι. Παρακάτω, πλάι στο αριστερό αναλόγιο του ψάλτη ήταν το μεγαλύτερο τραπέζι με τους άρτους και τα σχετικά για την αρτοκλασία.\nΌλα πήγαν μια χαρά μέχρι το "κοινωνικό", όταν ο δεσπότης μας μίλησε μέσα στην καρδιά με τα ζεστά του λόγια για τον άγιο Θεόδωρο το Σρατηλάτη, που στάθηκε σωστός στρατιώτης του Χριστού κόντρα στην ειδωλολατρία και τους αφέντες της.\nΜας παραδειγμάτισε με την τήρηση του χριστιανικού καθήκοντος από τον αδελφό και συντοπίτη μας από τον Αιμιλιανό Αρχιμανδρίτη, π. Γερβάσιο Ραπτόπουλο, που εκοιμήθη χτες, η κηδεία του θα γίνει σήμερα στις δώδεκα το μεσημέρι και θα πρέπει να φύγει αμέσως τώρα, χωρίς να τελειώσει η θ. λειτουργία κι η αρτοκλασία, για να παραβρεθεί στην εξόδιο ακολουθία.\nΟ κόσμος άκουσε το σεβαστό λόγο της αποχώρησης του Δεσπότη του και συνέχισε κανονικά την προσευχή του. Οι περισσότεροι από το εκκλησίασμα κοινώνησαν των αχράντων μυστηρίων. Όλοι μαζί παρακολούθησαν την αρτοκλασία, την ευλογία του σιταριού, "σήκωσαν" τα υψώματα των εορταζόντων, πήραν το αντίδωρο και μοιράστηκαν τους άρτους της αρτοκλασίας.\nΕίπαμε χρόνια πολλά και πήγαμε στο πλησιέστερο καφενείο να προσφέρουμε καφέ στους καλεσμένους μας. Εκεί μας βρήκε κι ο Πρόεδρος της Κοινότητας των Αγίων Θεοδώρων, ο Νίκος Φιλιώτης, που πλήρωσε τελικά τους καφέδες.\nΣυζητήσαμε για διάφορα θέματα, γελάσαμε, χαρήκαμε και χωρίσαμε με τις ανάλογες ευχές να ξαναπεράσουμε έτσι και καλύτερα του χρόνου.\nΣήμερα είναι Φώτα !\n"Σήμερα είν' τα Φώτα και ο Φωτισμός\nΚαι χαρά μεγάλη και ο Αγιασμός...!"\nΘεοφάνια σήμερα και βαρυχειμωνιά.\nΚρύο! Πολύ κρύο και πέφτουν πού και πού παγωμένες σταγόνες; Νιφάδες είναι; Δεν ξέρω.\nΠάντως, τ' αυτιά κι οι μύτες κοκκίνισαν και πέφτουν από την παγωνιά!\nΠρωί πρωί πήγαμε στην εκκλησιά, όπου το καλοριφέρ έκανε μεγάλη προσπάθεια να ζεστάνει το χώρο, αλλά δεν τα κατάφερνε και πολύ.\nΕίναι ψηλή και μεγάλη η εκκλησιά μας και δε ζεσταίνεται με τίποτε.\nΟι δυο ιερείς, ο Παπαγιάννης κι ο Παπασπύρος, ένας ενεργός κι ένας συνταξιούχος, έβαλαν τα δυνατά τους να τελειώσουν γρήγορα μα πού να τα καταφέρουν!\nΜεγάλη η Θεία Λειτουργία και στη συνέχεια Δοξολογία και Φωτισμός!\nΤηρήσαμε και το έθιμο με την περιφορά των εικόνων.\nΔεν το πετύχαμε πολύ καλά, αλλά όλα θα γίνουν καλύτερα την επόμενη φορά.\nΉταν, βλέπεις, νέος στο χωριό μας ο Παπαγιάννης και δεν ήξερε τόσο καλά το έθιμο.\nΠαρόλα αυτά, ο κόσμος το ευχαριστήθηκε.\nΕίναι λίγες οι μέρες που γεμίζει η εκκλησία, είναι κάπως ζεστή κι έχει περιφορά, Δοξολογία κι αγιασμό.\nΠήραμε το αντίδωρο, φωτιστήκαμε΄, είπαμε τα "χρόνια πολλά" και φύγαμε "φωτισμένοι".\nΧρόνια πολλά, χωριανοί !\nΝτοματίνια και μανιτάρια!\n23 του Οχτώβρη 2019\nΜια βδομάδα έμεινε από τον Οχτώβρη. Το Φθινόπωρο θα τελειώσει με το Νοέμβρη. Πρέπει να ετοιμαστώ για το Χειμώνα. Για τα χειμαδιά.\nΤον κήπο δεν τον καθαρίζω ποτέ από τα φυτά που δίνουν προϊόντα - έστω και λίγα - μέχρι να πιάσουν οι παγωνιές. Έκανα την τελευταία συγκομιδή και έχω στα καλάθια μου : Λάχανα, δυο αγγουράκια, πιπεριές όλων των ειδών, κολοκυθάκια και κολοκύθια, ντομάτες και ντοματίνια, μαϊντανό, πεπονάκια, καρπουζάκια, καλαμπόκια, μήλα, καρύδια, αμύγδαλα, σπόρους λουλουδιών, σύκα και σταφύλια.\nΤο μεσημέρι μου έφερε ο Θανάσης κι άλλα μανιτάρια. Πιπερίκες, καλογράκια και βασιλικά! Τα έβγαλα όλα, τα είδα και τα φωτογράφησα. Καιρός να τα βάλω στο ψυγείο. Μεθαύριο θα φύγω. Θα τα πάρω μαζί μου.\nΚαλό χειμώνα, πια!\nΉρθαν και τα μανιτάρια!\n22 του Οχτώβρη 2019\nΔυο τρεις μεγάλες βροχές, καλούτσικη θερμοκρασία με ομιχλώδη πρωινά, χωρίς παγωνιές και τα μανιτάρια... ξεφύτρωσαν σα μανιτάρια!\nΌπου κι αν κοιτάξεις, θα ξετρυπώσεις ομαδούλες με λίγα ή περισσότερα μανιτάρια! Ζαρκαδίσια, καλογ(ε)ράκια, βασιλικά, πιπερίκες - κοκκινούσκες κ.ά.\nΓύρισα το βράδυ στο σπίτι και στο τραπεζάκι, στην πόρτα μου απ' έξω, με περίμενε μια έκπληξη. Καμιά δεκαπενταριά ζαρκαδίσια μανιτάρια είχαν μπει στη σειρά μπροστά από τα λουλούδια κι ανυπομονούσαν να τα πάρω μέσα.\nΞεκλείδωσα, και, κουβαλώντας τα στο τζάκι, αναρωτιόμουν ποιος άραγε να τα έφερε; Όλοι ξέρουν πόσο μου αρέσουν τα μανιτάρια. Για να τα φέρει όμως σε μένα πρέπει να είναι δικός μου, σκέφτηκα.\nΤα έστησα μπροστά στο αναμμένο τζάκι και τα φωτογράφησα. Εκεί να δεις καμάρι!\nΤην άλλη μέρα με ρώτησε ο Σαμαράς:\n- Τα βρήκες χτες το βράδυ στην πόρτα;\n- Ναι! του απάντησα, ανακουφισμένος για τη λύση του γρίφου.\nΤην άλλη μέρα τα έφαγα με ομελέτα. Απίθανα!\n- Και δεν τα έψησες στα κάρβουνα; θα με ρωτήσεις.\n- Ε, όχι! Είχαν κάπως παλιώσει κι ανοίξει αρκετά.\nΘα φάμε πολλά, φέτος, φαίνεται.\nΠρώτη μανιταροβραδιά !\n19 του Οχτώβρη 2019\nΟι πρώτες καλές βροχές κι η κατάλληλη θερμοκρασία του περιβάλλοντος μετά τις βροχές έκανε τα στρουμφοχωριά να γεμίσουν με κείνα τα ψηλά κι όμορφα μανιτάρια, τα ζαρκαδίσια, που λέμε στον τόπο μου.\nΠήγε ο Θανάσης τη βόλτα του με τα γίδια και στο δρόμο του βρήκε τα πρώτα ζαρκαδίσια. Τα έφερε στη Μαρία του Μάκη, που το βράδυ στις εννιά έβαλε το τηγάνι στη φωτιά.\nΜεγάλο το τηγάνι, αλλά πολλά και τα μανιτάρια. Δεν ξέρω πόσες τηγανιές έκανε!\nΆλλα με σκορδάκι (σκορδάτα), άλλα ομελέτα μ' αυγά κι άλλα απλώς αλευρωμένα!\nΦάγαμε του σκασμού! Όλο το καφενείο έφαγε!\nΣτην παρέα μας - Λεωνίδας, Θανάσης και Θανάσης - προστέθηκαν ο Γιάννης κι ο Σπύρος.\nΒροχές, κρύα και... τζάκια!\n8 του Οχτώβρη 2019\nΜε τις μεγάλες βροχές, που περιμέναμε ευχάριστα, για να οργώσουν και να σπείρουν οι γεωργοί, έπεσε κι η θερμοκρασία. Τα πρώτα τζάκια άναψαν! Μαζί κι οι σόμπες.\nΔυστυχώς, δε δόθηκε ακόμα η άδεια για την προμήθεια των καυσόξυλων κι ο κόσμος κρυώνει!\nΌσοι έχουμε από πέρυσι ή πήραμε ξύλα μέσω άλλης οδού, ανάψαμε τα τζάκια και τις σόμπες. Βάλαμε πλάι τα καρύδια και τ' αμύγδαλα και σε λίγο θα έρθουν τα κάστανα.\nΚαλό Χειμώνα ή Χινόπωρο;\n5 του Οχτώβρη 2019\nΣτη μέση του Φθινοπώρου βρισκόμαστε, πια, κι οι ετοιμασίες για το χειμώνα προχωρούν ακάθεκτα. Ένας λόγος παραπάνω για μας, που θα λείπουμε σχεδόν όλο το χειμώνα στα χειμαδιά.\nΠήρα κι εγώ τη "βοήθεια του κοινού" - το Θανάση - και κλαδέψαμε όλα τα δέντρα. Φώναξα και τον Ανέστη με το μηχανάκι και κόψαμε κάποια ν' αραιώσουν. Ο ίδιος υποφέρω από οξεία ισχιαλγία μετά τη λαίμαργη μεταφορά και το χτίσιμο στην ξυλοθήκη των κούτσουρων του τζακιού. Ε, μπήκα και στα εβδομήντα...\nΚαθάρισαν κάποιες γωνιές κι έφεξε το περιβάλλον της αυλής, εκεί που σκοτείνιαζε τα βράδια και δεν άρεσε στην οικοκυρά του σπιτιού.\nΓλίτωσε κι η γειτόνισσα από τα μισά και παραπάνω φύλλα που θα σκορπούσε στο δρόμο ο αέρας.\nΌσο για τις μουριές, θα ξαναδώσουν δυο με τρία μέτρα βλαστάρια την άνοιξη.\nΚι ο παχύς ίσκιος του καλοκαιριού δεν είναι απαραίτητος το χειμώνα.\nΚαλό χειμώνα, αν και συνεχίζεται το γαϊδουροκαλόκαιρο του Οχτώβρη!\nΛουκάνικο με κολοκύθια\n23 του Σεπτέμβρη 2019\nΤο καλοκαίρι αργοσβήνει, το φθινόπωρο προχωράει, ίσια μέρα ίσια νύχτα, οι βροχές άρχισαν, πτώση θερμοκρασίας και κρύο αισθητά.\nΚάποιοι άναψαν τζάκια και κάποιοι τις σόμπες.\nΤέρμα τα κοντομάνικα και τα μπουφάν κυκλοφορούν κανονικά.\nΌσο για το φαγητό, προσπαθεί ο καθένας να μαζέψει ό,τι έμεινε στον κήπο σε συνδυασμό με το τι έχει το ψυγείο.\nΦασολάκια, κολοκυθάκια, μαϊντανό, ντομάτες, ντοματίνια, πιπεριές, πράσα, καλαμπόκια, πεπόνια, καρπούζια, σύκα, αχλάδια, μήλα, σταφύλια κλπ.\nΤο μενού της ημέρας σήμερα είχε κάποια ιδέα που μου ήρθε ξαφνικά και ας ήταν τρελή... επιχείρησα την εκτέλεσή της.\nΛουκάνικο με μανιτάρι, κολοκυθάκια, πατάτες, πιπεριές και ντομάτες στο ταψί. Όλα τα μπαχαρικά, σκόρδο, τοματοπολτό, λίγο βιτάμ, δυο καυτερές πιπεριές και 45 λεπτά σε πάνω κάτω αντίσταση και 250 βαθμούς.\nΤολμήστε το και καλή σας όρεξη!\nΚάλαντα Πρωτοχρονιάς 2019\n31 του Δεκέμβρη 2018\nΑπουσίαζα τα Χριστούγεννα από το χωριό και πέρυσι κανένας δεν μας είπε τα κάλαντα. Είχα την εντύπωση, πως δε θα ξανακούσουμε κάλαντα από παιδιά στους Αγίους Θεοδώρους Γρεβενών.\nΚατά τις εννιά και κάτι, σήμερα, χτύπησε το κουδούνι κι άνοιξα να δω ποιος είναι.\nΠρος έκπληξή μου είδα δυο παιδιά με τα τρίγωνα και καταχάρηκα.\nΟ Γιώργος κι η Βασιλική με ρώτησαν :\n-Βεβαίως, τους απάντησα.\nΕσείς να τα πείτε κι εγώ να βγάλω φωτογραφίες; τους ρώτησα.\n-Εντάξει, είπαν τα παιδιά κι άρχισαν το "Αρχιμηνιά κι αρχή χρονιά..."\nΣτο τέλος, μου είπαν "χρόνια πολλά" κι αντευχήθηκα "χρόνια πολλά και καλή Πρωτοχρονιά"!\nΔεν τα γνώριζα, όμως, και τα ρώτησα:\n- Τίνος είστε;\n-Εγγόνια της Αλεξάνδρας, μου είπαν.\nΤο πόσο χάρηκα, δε λέγεται!\nΤους έδωσα το μεταλλίκι, αλλά σε χαρτονόμισμα, κι από τη χαρά μου ξέχασα να τους προσφέρω γλυκό! Τους το χρωστάω, όμως.\nΑς είναι ευλογημένος ο νέος χρόνος με υγεία και δύναμη, σαν το Γιώργο και τη Βασούλα, που μου είπαν τα κάλαντα!\n17 του Μάη 2018\nΟι ζέστες του Μάρτη και του Απρίλη ξεγέλασαν την Άνοιξη και ξύπνησε η φύση νωρίτερα, μετά το λαφρύ Χειμώνα.\nΑπό το Πάσχα τα λουλούδια άνθισαν, το χόρτο μεγάλωσε, το κλαδί τίναξε - έδωσε φύλλο - κι έκλεισε το δάσος πρόωρα.\nΠερίπου μόνο δυο βδομάδες χρειάστηκε η φύση να αναμορφωθεί σε σημείο να μπερδέψουμε τους μήνες στα Γρεβενά.\nΕμείς, εδώ, δεν έχουμε Κερασάρη το Μάη, όπως έχει όλη η Ελλάδα. Κερασάρη έχουμε τον Ιούνη. Φέτος, όμως, πρασίνισε από τον Απρίλη ο τόπος και το δάσος, σε σημείο να λέμε πως έχουμε Μάη και το Μάη - τώρα - να έχουμε κεράσια, δηλαδή Κερασάρη!\nΟι πολλές βροχές του Μάη δεν ήταν ό,τι χρειαζόταν η αγροτιά, αφού ο Απρίλης δεν έριξε κανένα νερό. Μόνον οι κήποι, τα παρτέρια κι οι αυλές γέμισαν με μισό μέτρο χόρτα!\nΚαθυστερήσαμε να φυτέψουμε τα φυτά στους κήπους και πήγαν πίσω όλες οι δουλειές της περιποίησης των αυλών κι οικοπέδων. Τώρα, σε μια αναλαμπή του καιρού, φυτεύουμε, κόβουμε τα χόρτα κι ομορφαίνουμε τις αυλές.\nΣτους δρόμους οι πρώιμες κερασιές προσφέρουν τα κεράσια τους και τα υπόλοιπα δέντρα φουσκώνουν τους καρπούς.\nΣας περιμένουμε το τριήμερο της Πεντηκοστής και του Αγίου Πνεύματος.\nΠερίπου 23 χρόνια πέρασαν από τον καταστροφικό σεισμό, που χτύπησε τα Γρεβενά, το 1995. Ευτυχώς, για τα Γρεβενά, δεν είχε ανθρώπινα θύματα!\nΑπό τις υλικές ζημίες δε γλίτωσαν κι οι Άγιοι Θεόδωροι, η εκκλησιά μας.\nΗ οροφή του ιερού ναού κι οι τοίχοι έπαθαν πολλές ρωγμές.\nΗ σημαντικότερη, όμως, ζημιά ήταν το πέσιμο του καμπαναριού.\nΑπό το 1995 μέχρι σήμερα έχουμε κρεμασμένες τις καμπάνες σε ένα Π (πι) από σιδερένιες κολόνες. Έχουμε "εκκλησιά, χωρίς καμπαναριό"!\nΈγιναν κάποιες προσπάθειες με τα κονδύλια, που ήρθαν στα Γρεβενά μετά το σεισμό, αλλά ναυάγησαν.\nΤο Εκκλησιαστικό Συμβούλιο, τις μέρες του περασμένου Δεκέμβρη, πήρε την απόφαση ν΄αρχίσει τις προσπάθειες αναστήλωσης του σεισμόπληκτου καμπαναριού.\nΓια το σκοπό αυτό πέτυχε μια καλή τιμή, για την έκδοση της άδειας αναστήλωσης του καμπαναριού, αλλά δεν έχει αρκετά χρήματα για τα έξοδα.\nΈτσι, πήρε την απόφαση να εκδώσει 300 ημερολόγια τοίχου του 2018, τα οποία προσφέρει αντί 5 ευρώ, και τα διαθέτει από την ημέρα των Θεοφανίων και μετά.\nΕπίσης, κάνει έκκληση, σε όλους τους Αγιοθεοδωρίτες και τους φίλους μας, να αγοράσουν το ημερολόγιο, με τα έσοδα του οποίου θα πληρώσει τα έξοδα της άδειας αναστήλωσης του καμπαναριού.\nΌσοι είστε στο χωριό, τα Γρεβενά και τις γύρω περιοχές, τα προμηθεύεστε από τον π. Χαρίση, τους Επιτρόπους των Αγίων Θεοδώρων και τα καφενεία του χωριού.\nΌσοι μένετε στην Αθήνα, τα προμηθεύεστε από μένα (6981009916).\nΓια όσους μένουν στα Μεσόγεια, θα φέρω μερικά στο Κορωπί στην ερχόμενη Τετάρτη, 10 του Γενάρη, και θα τ' αφήσω σε κάποιους χωριανούς μας. Γι' αυτούς θα σας ενημερώσω μεθαύριο.\nΓια όσους μένουν στη Θεσσαλονίκη θα μεταφέρει μερικά ο Αντώνης Παπανικολάου, αλλά δεν ξέρω ακόμα ποιος θα τα διαθέτει. Θα μάθω και θα σας ενημερώσω και γι' αυτά.\nΧρέος όλων μας είναι να βοηθήσουμε μ' αυτόν τον τρόπο το ξεκίνημα της προσπάθειας, που κάνει το Εκκλησιαστικό Συμβούλιο των Αγίων Θεοδώρων Γρεβενών, για την αναστήλωση του καμπαναριού μας, γιατί... είμαστε μέχρι σήμερα "χωριό, χωρίς καμπαναριό"!\nΕυλογημένο το 2018 !\n6 του Γενάρη 2018\nΘεοφάνια σήμερα κι οι κάτοικοι των Αγίων Θεοδώρων Γρεβενών προσήλθαν στον ιερό ναό των Αγίων Θεοδώρων για να παραστούν στην τελετή του Μεγάλου Αγιασμού των υδάτων και των Θεοφανίων.\nΗ μεγαλύτερη γιορτή για μας τους χριστιανούς, σήμερα :\nΑυτή τη μέρα στον Ιορδάνη ποταμό ακούστηκε ο Θεός - Πατέρας, βαφτίστηκε ο Υιός και φάνηκε το Άγιο Πνεύμα, σαν περιστέρι. Τριαδικός και ΕΝΑΣ ο Θεός της πίστης μας.\nΟ π. Χαρίσης διάβασε τις ευχές του, βούτηξε τρεις φορές το Σταυρό στο νερό και μετά ράντισε με το βασιλικό το χώρο του ναού και το εκκλησίασμα.\nΟι Αγιοθεοδωρίτες ασπάστηκαν το Σταυρό κι ο παπάς τους "φώτισε", ραντίζοντάς τους με το βασιλικό που βούτηξε στο αγιασμένο νερό.\nΣτο τέλος μοιράστηκε αντίδωρο κι άρτος από την αρτοκλασία, που διαβάστηκε κατά τη θεία λειτουργία υπέρ Αγιοθεοδωριτών.\nΗ Εκκλησιαστική Επιτροπή μοίρασε και ημεροδείκτες τοίχου του 2018.\nΤσιπουράκι στην ταβέρνα του Αρλέτου (Πράμαντα) για καλή Πρωτοχρονιά !\nΠέρασαν τα Χριστούγεννα με κρύα, με γλέντια μικρά (ή και μεγάλα για λίγους) και τώρα πάμε καρφί ... για την Πρωτοχρονιά!\nΜη σπαταλάμε άσκοπα τον εαυτό μας.\nΑς συγχωρήσουμε όσους μας αδίκησαν.\nΑς ζητήσουμε συγγνώμη από αυτούς που αδικήσαμε και ...\nΑς οργανώσουμε τη ζωή μας έτσι, όπως θα τη θέλαμε εμείς, αλλά κι έτσι, που να μην ενοχλούμε τους άλλους.\nΗ Κρίση δε μας άφησε περιθώρια για πολλά.\nΖήστε τη ζωή, όπως μπορείτε καλύτερα, με όσα διαθέτετε και ξεχάστε προς το παρόν την παλιά "καλή ζωή"... τη "μεγάλη".\nΤο θέμα είναι να μην παραδοθούμε...\nΤο παλεύουμε, όπως μπορούμε.\nΔεν αφήνουμε ευκαιρίες μικρές και μεγάλες.\nΜε λίγη καλή θέληση, μπορούμε να ομορφύνουμε και να δώσουμε νόημα στη ζωή μας.\nΜε λίγη καλή θέληση, το 2018 θα γίνει και πάλι σταθμός στη ζωή μας, για να πάρουμε τ' απάνω μας.\nΉρεμο κι ευτυχισμένο το 2018 !\nΑνοιξιάτικος αέρας !\n4 του Απρίλη 2017\nΜόλις γλύκανε ο καιρός βγήκαμε όλοι σαν τα σαλιγκάρια να ετοιμάσουμε τους κήπους και τις αυλές. Καιρός και φύση συναινεί.\nΌλα τα δέντρα "φούσκωσαν" ή άνθισαν. Ιδιαίτερα οι κερασιές είναι στα πάνω τους. Ασπροντυμένες νυφούλες!\nΟι μικρές αχλαδιές κι οι μηλιές λευκές, ροζ και πράσινες νυφούλες!\nΟι κήποι φρεσκοσκαμμένοι και φρεσκοφυτεμένοι μυρίζουν υγρό χώμα!\nΤα κοτέτσια γεμίζουν με νέες πλακίδες και κοτοπουλάκια.\nΗ καθαριότητα των χώρων και το άσπρισμα τοίχων και κορμών δέντρων μυρίζουν φρεσκάδα κι ασβέστη!\nΈρχεται και το Πάσχα. Να μη φρεσκάρουμε και να ετοιμαστούμε για τις Μεγάλες μέρες και την Ανάσταση;\nΣας περιμένουμε. Καλό Πάσχα!\nΤο μπαλκόνι της Παραλίας !\n28 του Μάρτη 2017\nΜέσα σε δυο εβδομάδες άλλαξε εμφάνιση η "Παραλία"!\nΤο κατάστημα των αδελφών "Παπανικολάου" έκανε εσωτερική κι εξωτερική ανακαίνιση και πραγματικά άλλαξε η εμφάνιση αλλά και η λειτουργικότητά του.\nΤο καλοκαίρι δεν ξέρω ποιο από τα δυο θα τραβήξει περισσότερο τους πελάτες του : η παραλία-παρτέρι ή το μπαλκόνι;\nΜας αρέσει να ομορφαίνει κάθε γωνιά του χωριού μας. Γι' αυτό συγχαίρουμε τους ιδιοκτήτες του καφενείου μας για την αποφασιστικότητα και την εκτέλεση της αλλαγής!\nΚαλές δουλειές, παιδιά !\nΧιόνια ασήκωτα !\n30 του Γενάρη 2017\nΤο τελευταίο χιόνι πρόλαβε το προηγούμενο, που ήταν παγωμένο.\n29/1/2017 Ποιος καθαρίζει το χώρο στάθμευσης αυτοκινήτων στο καφενείο, Σάκη;\nΟ χειμώνας συνεχίζεται με τον ίδιο τρόπο. Το κρύο δεν υποχωρεί κι αυτό σημαίνει πως, αν δεν γυρίσει νοτιάς, θα έρθει και το τρίτο (μάλλον τέταρτο) χιόνι να σκεπάσει τα προηγούμενα!\nΠότε θα σηκωθεί το χιόνι; Δεν προβλέπεται να σηκωθεί, φαίνεται. Την έχει αράξει κανονικά και μάλλον πάει για την Άνοιξη! Καλό Πάσχα, λοιπόν!\n24 του Γενάρη 2017 κι ακόμα ρίχνει !\nΟι σκεπές κρατούν πολύ και βαρύ χιόνι! Δε μιλάμε για τις αυλές και τους δρόμους. Εκεί τα χιονόβουνα είναι αποφασισμένα να κρατήσουν περισσότερο από τα μπλόκα των αγροτών.\nΆντε να μπεις στο σπίτι ! 29 του Γενάρη 2017\nΟ φόβος για κατάρρευση στεγών υπάρχει ιδιαίτερα για μας, που δεν είμαστε πάντα στο χωριό, να ζεσταθεί το σπίτι και να λιώσουν τα χιόνια τους ή να τα ρίξουμε κάτω.\nΑπό το Μάκη προς το Σχολείο\nΟι κάτοικοι του χωριού μας είναι γνήσια παιδιά της γρεβενιώτικης γης και δεν πτοούνται από τις χιονοπτώσεις και τις δυσκολίες που τις ακολουθούν.\nΤα ξύλα ζεσταίνουν με τα τζάκια και τα καλοριφέρ τα σπίτια μας. Να ντυθούν καλά κι ανάλογα με τις καιρικές συνθήκες ξέρουν.\nΞέρουν να μαγειρεύουν και να ψήνουν στη γάστρα, στο μαγειρειό, στην ψησταριά, στο τζάκι και στην ηλεκτρική κουζίνα. Για το τελευταίο, αρκεί να έχουν ρεύμα.\nΜια σειρά από φωτογραφίες μου έστειλε ο Γιώργος και σας παρουσιάζω κάποιες. Δουλειά σας, τώρα, να βρείτε όλα τα σημεία που φωτογραφήθηκαν.\nΚαλό υπόλοιπο του χειμώνα !\nΧιόνια και κρύο !\n12 του Γενάρη 2017\nΤο τελευταίο τρίμηνο του 2016 είχε πολλές μέρες και νύχτες με μείον 2 και μείον 13 βαθμούς θερμοκρασίας. Πολύ το κρύο του Δεκέμβρη αλλά λίγο το χιόνι.\nΜπαίνοντας το 2017, ο χιονιάς έκανε τη βόλτα του σε όλη την Ελλάδα, εκτός των βορειοδυτικών περιοχών - μεταξύ αυτών και τα Γρεβενά.\nΜπορεί να μην είχαμε χιόνια, ναι. Είχαμε όμως πολύ κρύο και μάλιστα παγωνιά! Μείον 23 έφτασε αυτές τις μέρες.\nΌταν σταμάτησε να χιονίζει στην υπόλοιπη Ελλάδα, άρχισε να χιονίζει στα βορειοδυτικά. Τι Βασιλίτσα και Φλώρινα; Μέσα στην Καστοριά, την Πτολεμαΐδα, την Κοζάνη, τα Γρεβενά και στο χωριό μας! Μισό μέτρο χιόνι για τους Αγίους Θεοδώρους!\nΤα απαραίτητα για την κίνηση και τη ζεστασιά\nΚαλά τα χιόνια. Θα 'χουμε μπόλικα νερά, λένε.\nΗ Πλαίσια παγωμένη και χιονισμένη\nΌσο για τα κρύα και τις παγωνιές, είναι μαθημένοι οι Αγιοθεοδωρίτες σε τέτοιες καιρικές συνθήκες, όπως τα βουνά με τα χιόνια.\nΚρατάτε γερά, χωριανοί !\nΣήμερα, Τετάρτη, πήγα στα Γρεβενά για ψώνια με τον Παναγιώτη. Έτσι, είχα την ευκαιρία να τραβήξω μερικές φωτογραφίες μέσ΄ από το αυτοκίνητο, σα συνοδηγός.\nΌπως τις βλέπετε, καταλαβαίνετε τι κατάσταση επικρατούσε έξω.\nΤελικά, γυρίσαμε στο χωριό το μεσημέρι και σε λίγο σταμάτησε να βρέχει.\nΤο έδαφος είναι πια χορτάτο και το νερό της βροχής κυλάει απλά πάνω του. Η γη δεν το ρουφάει, πια.\nΗ θερμοκρασία έπεσε πάλι. Στη Βασιλίτσα απέναντι χιονίζει.\nΚαιρός να κλείσουμε τα κρασιά.\nΌλα είναι συνυφασμένα έτσι, ώστε να βολεύονται όλα.\nΔόξα σοι, ο Θεός!\nΈριξα στο ταψί, πάνω κι ενδιάμεσα στα μανιτάρια τρίμματα τυριού (φέτα), ριγανούλα, ψιλοκομμένο κρεμμύδι και σκόρδο.\nΨιλοκομμένο σκόρδο κι ένα ντοματίνι έβαλα στη θέση που αφαιρέθηκε ο τύλος, το κοτσάνι.\nΜετά έστρωσα γύρω στο ταψί κομμένα: κρεμμυδάκι, πράσο, κόκκινες και πράσινες πιπεριές, μαϊντανό, σέλινο, ρόκα, μελιτζάνα, κρεμμύδι ξερό, σκόρδο, ντομάτα, ντοματίνια και μια σειρά πατάτες (φύλλα τσιπς). Μετά πάλι τα ίδια υλικά, αλλά στο τέλος να σκεπάζονται οι πατάτες με ντομάτες, πιπεριές, ντοματίνια και τρίμματα τυριού.\nΤο έβαλα στον προθερμασμένο φούρνο για 25 λεπτά στο 200 κι απλά γύρισα το ταψί μπρος πίσω στα 15 λεπτά.\nΠοιο κρέας !\nΜετά πήρα τη σπάτουλα κι έκοψα τις μαρτάρες όπως κόβετε την πίτα ή την τούρτα (τρίγωνα). Με την τρυπητή κι επίπεδη κουτάλα της κουζίνας αυτοσερβιρίστηκα.\nΔυο ποτηράκια δικό μου κόκκινο κρασί, ψωμί καλαμποκίσιο και ... άλλα λόγια ν' αγαπιόμαστε!\nΑν θέλετε ρίξτε στη μερίδα, στο πιάτο σας, λίγο λεμόνι και συνοδέψτε το - πάλι - με φέτα τυρί ή νιβατό και τζατζίκι.\nΔεν πήγα να μαζέψω μανιτάρια ακόμα, αλλά, όταν έχεις φίλους, έχεις και μανιτάρια. Μια σακούλα ζαρκαδίσια και διάφορα άλλα από τον Τάκη!\nΓια δες μεγάλες μανιτάρες για το ταψί!\nΆλλες μικρότερες για το τηγάνι - σνίτσελ το λέτε σεις;\nΑλευρωμένα, σκέτα, με σκορδάκι ή όχι, με αυγά ομελέτα, στο τζάκι στα κάρβουνα, στη σχάρα ή στο ταψί, στην κατσαρόλα, στη σαλατιέρα ωμά μανιτάρια. Ναι, σαλάτα με ωμά μανιτάρια! Κομμάτια αυγών - πιπερίκας - κοκκινούσκας ή καισαρικά, όπως θες πες το, λίγο λάδι, αλάτι, πιπεράκι και... έτοιμη η σαλάτα!\nΜε όποιο τρόπο θέλεις, μπορείς να το φας.\nΜπορείς και να το στεγνώσεις και να το φας, όποτε θες, σε σούπα!\nΑς είναι καλά ο Τάκης!\nΤο ταψί είναι το μεγάλο, το σινί\nΤα καθάρισα, τα χώρισα και τα αξιοποιήσαμε κατάλληλα.\nΆφησα τις μεγάλες "μανιτάρες" για το ταψί.\nΈβαλα στον καταψύκτη γι' άλλη φορά.\nΦάγαμε στο καφενείο ομελέτα και σκορδάτα.\nΧώρισα τις πιπερίκες γι' άλλο βράδυ.\nΘησαυρός... για τον καιρό της κρίσης!\nΠάμε γι' άλλα μανιτάρια!\nΣήμερα φεύγει για την Αθήνα ο ανιψιός μου Γιάννης και τον έφερα στη στάση του λεωφορείου με το αυτοκίνητό μου.\nΣτάθηκα κάτω από το κιόσκι της στάσης κι έβγαλα τη μηχανή μου. Ήταν καιρός να σας παρουσιάσω την κατάσταση που επικρατεί στο χωριό αυτές τις μέρες.\nΝα πούμε "καλό χειμώνα" από σήμερα; Ο καιρός θα το δείξει.\nΝα μας ξανάρθεις, Γιάννη. Θα έρθουν και καλύτερες μέρες...\nΑφήσαμε τη Βούλα να φτιάξει τον μουσακά της και με το Γιάννη τραβήξαμε εποχούμενοι και με μπουφάν για το καφενείο με τη συνοδεία του ψιλόβροχου και του Άργου.\nΆλλοι μέσα, άλλοι έξω, άλλοι έφευγαν για το σπίτι ή γι' αλλού. Ήταν έντεκα πια ...\nΜπήκαμε στο καφενείο κι αμέσως κάτι άλλαξε απότομα. Το καλοριφέρ έκαιγε στο φουλ! Έλα ντε!\nΚι όμως... η πτώση της θερμοκρασίας ήταν αισθητή κι ο καφετζής άναψε το καλοριφέρ! Βουνά είναι εδώ... Κι ύστερα οι περισσότεροι στο χωριό είναι μεγάλοι, από δέκα έξι χρονών και πάνω - έως 96-97!\nΣα να μας άρεσε. Καθήσαμε και παραγγείλαμε τα καφεδάκια μας.\nΟ καιρός εξακολούθησε τα παιχνίδια του. Μια ψιλόβρεχε, μια δυνάμωνε, μια σταματούσε κι η ομίχλη έδινε φόντο στο τοπίο...\nΉπιαμε το καφεδάκι μας και κατά τις μία πήραμε το δρόμο για το σπίτι.\nΒρήκαμε τη Βούλα να κάθεται μαζεμένη στην καρέκλα πλάι στο τζάκι να βλέπει στην τηλεόραση τις καταστροφές και τις βροχοπτώσεις στην Ελλάδα.\nΠήρα ένα μπουφάν με κουκούλα στο κεφάλι μου και βγήκα. Τράβηξα κατά την ξυλοθήκη.\nΆρπαξα μερικά βρεγμένα τσάκνα και προσανάμματα και τ΄ ακούμπησα στο τζάκι. Έφερα λιανόξυλα και μεσαίου μεγέθους καυσόξυλα. Τα τοποθέτησα όλα στη θέση τους και ... άναψα δυο ξυλάκια δαδί!\nΑυτό ήταν! Χινοπώριασε !\n-Να στρώσω να φάμε; ρώτησε η Βούλα.\n-Ναι, είπα και κάθησα στην καρέκλα του τραπεζιού. Πλάι μου κάθησε κι ο ανιψιός μου.\nΗ Βούλα έστρωσε το τραπέζι. Έκοψε το μουσακά και μας σερβίρισε. Κρεμμύδια, ντομάτα, πιπεριές κι αγγουράκια από τον κήπο η σαλάτα μας. Κόκκινο κρασί παραγωγής μου. Νεράκι και... τι το θέλουμε το ψωμί;\nΘεέ μου, ευλόγησε το φαγητό μας και δώσε τα ίδια και παραπάνω σ΄όλον τον κόσμο!\nΚάλαντα Πρωτοχρονιάς 2016 !\n1 του Γενάρη 2016\nΠεριμέναμε από χτες να μας πουν κάποιοι τα κάλαντα.\nΤελικά, μας "τα είπε" ο μικρός Σωτήρης, που περνάει τις γιορτές στο χωριό μας, !\nΟ Σωτήρης τα είπε σε πολλά σπίτια του χωριού. Σε κάποια άλλα,μάθαμε, "τα είπαν" άλλα παιδιά.\nΤο μεσημέρι ήρθαν και μεγάλα παιδιά! Πολύ το ευχαριστηθήκαμε. Δεν ήθελαν, όμως, να τους φωτογραφίσω και το σεβάστηκα. Προτίμησα να μας πουν τα κάλαντα παρά να τα φωτογραφίσω χωρίς τη θέλησή τους και να χάσω τα κάλαντα για πάντα.\nΚαι του χρόνου, λοιπόν, κι ευτυχισμένο το 2016 !\n"Μανιτάρια μπριάμ" !\n21 του Οχτώβρη 2015\nΆλλη μια συνταγή για να τρώτε και να ευφραίνεστε τη θεϊκή τροφή του Δία, τα μανιτάρια!\nΠατάτες (τσιπς), κρεμμύδια\nΈχουμε μπόλικα μανιτάρια στην Πίνδο, το αγαπημένο βουνό του Δία και στην πρωτεύουσα των μανιταριών, τα Γρεβενά.\nΤο καλοκαίρι τρώτε το συνηθισμένο πια στην πατρίδα μας καλοκαιρινό φαγητό μπριάμ. Δηλαδή λαδερό φαγητό στο ταψί με πατάτες, κολοκύθια, ντομάτες, πιπεριές, μελιτζάνες, μαϊντανό, σέλινο και ότι άλλο θέλει ο καθένας μας.\nΕ, λοιπόν, μπορείτε να κάνετε το ίδιο με βάση τα μανιτάρια, τις πατάτες, τις ντομάτες και αρκετά πράσινα του κήπου ή της λαϊκής αγοράς, ας είναι και κακομούτσουνα, που λένε τελευταία!\nΡίχνουμε λίγο λάδι στο ταψί.\nΣτρώνουμε πρασόφυλλα και σκορπάμε ψιλοκομμένα πέντε σκελίδες σκόρδα.\nΚόβουμε ψιλές φέτες (τσιπς) πέντε πατάτες, πέντε κρεμμύδια, πέντε πιπεριές και τρεις καυτερές πιπεριές. Μη φοβάστε! Δε θα καίνε καθόλου στο φαγητό.\nΚόβουμε σε φέτες τουλάχιστον μισό κιλό μανιτάρια (σχίζουμε στη μέση τα πόδια) και πέντε ντομάτες.\nΣτρώνουμε τις μισές πατάτες και μετά όλα τα μανιτάρια.\nΡίχνουμε τις μισές φέτες κρεμμύδια, όλες τις τις φέτες ντομάτας και όλες τις πιπεριές.\nΑν μπορούμε, χώνουμε τις φέτες του κρεμμυδιού και της ντομάτας κάτω από τη μισή φέτα μανιταριού και της πατάτας.\nΣτρώνουμε τις υπόλοιπες πατάτες και τα κρεμμύδια.\nΚόβουμε και σκορπάμε κομμένα δέκα ολόκληρα κρεμμυδάκια, δέκα ολόκληρα σκορδάκια, ρόκα, μαϊντανό και άνηθο.\nΚόβουμε στη μέση και στρώνουμε όσα ντοματίνια θέλουμε.\nΑλατίζουμε με μπόλικο χοντρό αλάτι και μπόλικο λάδι, μέχρι μισό ποτήρι.\nΈχουμε προθερμάνει το φούρνο στους 200 βαθμούς και ψήνουμε για 50 λεπτά, με αέρα και πάνω κάτω αντιστάσεις, ελέγχοντας στο τέλος αν έχουν σουφρώσει για τα καλά τα ντοματίνια, οπότε είναι έτοιμο το σύνολο.\nΤο περισσότερο ψήσιμο δεν πειράζει, το λιγότερο δε θα μας αρέσει πολύ.\nΣερβίρετε με το ζουμί του και τρώγεται με συνοδεία φέτας τυριού και κρασί της προτίμησής σας.\n7 του Οχτώβρη 2015\nΕίναι η εποχή που βοηθάει τον κόσμο να τρέφεται από τη φύση.\nΠήγε ο φίλος μου, ο Τάκης, στο δάσος και μάζεψε 3-4 σακούλες μανιτάρια!\nΤα περισσότερα είναι "ζαρκαδίσια"! Αρκετά "κοτόπουλα του δάσους" και πολλά "πρόβεια". Οι ονομασίες είναι ντόπιες.\nΤεράστιο "πρόβειο" μανιτάρι σε ταψί πίτας!\nΑνάμεσα στα "πρόβεια" υπήρχε ένα που μ' έκανε να γουρλώσω τα μάτια μου. Δεν πίστευα στα μάτια μου! Ήταν σαν το δίσκο του καφετζή!\nΌλα τα υλικά: Πράσο -έξω αριστερά, κρεμμυδάκια, πατάτες, σκορδάκια, κρεμμύδια, άνηθος - δεν είχα άλλον, σκόρδα, μαϊντανός\nΤο κοίταζα από 'δώ, το κοίταζα από κει και δεν το πίστευα.\nΤι μεγάλη μαρτάρα! Έτσι την έλεγε η μάνα μου. Πού να τη βολέψω; Μόνο στο κεφάλι για μεξικάνικο σομπρέρο ήταν. Την έβαλα στο ράφι του ψυγείου, που γέμισε, κι έκανα όνειρα. Θα κάνω μ' αυτήν ...\nΈτοιμες κι οι πιπεριές\nΤην άλλη μέρα δεν ξεκολλούσε ο νους μου από τα σχέδια για τη μαρτάρα.\nΠρόσθεση καυτερής πιπεριάς (βάλτε περισσότερες, η μία δεν έκαιγε καθόλου)\nΝα την ψήσω στο τζάκι; Μπα! Δε θα μπορώ να την κουμαντάρω. Να τη βάλω στη σχάρα; Μπα! Να την αποξηράνω; Μπα, έχει αρχίσει να σπάει και θα διαλυθεί. Να την τηγανίσω; Να τη μαγειρέψω με σπανάκι; Να την τηγανίσω με αυγά ομελέτα; Όχι! Όχι!\nΑξίζει καλύτερης μεταχείρισης...\nΤελικά, το πήρα απόφαση. Θα την ψήσω στο ταψί!\nΈτσι θα κάμω.\n1. Διάλεξα τα υλικά ένα - ένα:\n1) 4 πατάτες, που τις έκοψα φυλλαράκια (τσιπς) για να ψηθούν γρήγορα.\n2) 7-8 μικρά φρέσκα κρεμμυδάκια από τον κήπο ολόκληρα.\n3) 2 φρέσκα σκορδάκια από τον κήπο ολόκληρα και 3 μικρά ξερά.\n4) Μια χεριά φύλλα πράσου φρέσκα από τον κήπο.\n5) Μαϊντανό και λίγο άνηθο φρέσκο από τον κήπο.\n6) 4 ντομάτες φρέσκες από τον κήπο.\n7) 1/4 κιλού περίπου ντοματίνια φρέσκα από τον κήπο.\n8) 7-8 πράσινες πιπεριές φρέσκες από τον κήπο.\n9) 1 καυτερή πιπεριά φρέσκια από τον κήπο.\n10) 4 κρεμμύδια ξερά.\n11) Μπόλικο ημίχοντρο αλάτι\n12) Μπόλικο λάδι και\n2. Τα στάδια της δυόμισι ωρών ετοιμασίας (δεν είχα λόγους να βιάζομαι) :\n1) Πήρα το δεύτερο ταψί, που είχε ψηλά πλαϊνά, έριξα μέσα λαδάκι, αλατάκι, ριγανούλα και την ξάπλωσα ανάσκελα.\n2) Έκοψα με το μεγάλο τρίφτη : τις πατάτες σε φέτες-φύλλα (τσιπς) για να ψηθούν νωρίς, τα ξερά κρεμμύδια και τις ντομάτες σε φέτες.\n3) Έτριψα τα φρέσκα σκόρδα και ψιλόκοψα τα ξερά.\n4) Έκοψα τα ντοματίνια στη μέση και πάνω τους έτριψα την καυτερή πιπεριά.\n5) Έτριψα το πράσο και μαζί του τις πράσινες πιπεριές.\n6) Έτριψα τον άνηθο πάνω στα ξερά κρεμμύδια.\n1) Έριξα το ξερό σκόρδο στο γύρο του ταψιού και όλα τα πράσινα - όχι όμως τις πιπεριές - αρχίζοντας από το πράσο και ρίχνοντας παντού αλάτι.\n2) Έστρωσα μία μία τις μισές πατάτες πάνω στα πράσινα υλικά κι έριξα πάνω τους λάδι.\n3) Έστρωσα ένα ένα πάνω στις πατάτες όλα τα ξερά κρεμμύδια, τις μισές πιπεριές κι έχωσα ανάμεσα στις πατάτες τις φέτες ντομάτας. Φέτες ξερά κρεμμύδια, πατάτες και πιπεριές (μία καυτερή) έβαλα και στον κύκλο που άφησε το βγαλμένο πόδι. Το πόδι το πέταξα, γιατί ήταν ταλαιπωρημένο.\n4) Έστρωσα μία μία τις υπόλοιπες πατάτες, σκεπάζοντας όλο το γύρο του ταψιού, αλλά και λίγο το μανιτάρι - τη "μαρτάρα". Έριξα πάνω στις πατάτες λάδι.\nΥπομονή... θα βγει !\n5) Σειρά έχουν οι υπόλοιπες πιπεριές και τα ντοματίνια, στολίζοντας το σύνολο λες κι είναι πίτσα μαργαρίτα. Το τελευταίο αλάτι και ... έτοιμη η νυφούλα, η μαργαρίτα, η "μαρτάρα"!\nΝα τη ! Ζεστή, ζεστή!!!\nΈτοιμοι για δράση; Εμπρός, μαρς!\nΔ. Τη φωτογράφισα για να τη θυμάμαι και την έβαλα στο ζεσταμένο με 200 βαθμούς φούρνο για 25 λεπτά περίπου, κατεβάζοντάς τον στους 150 βαθμούς.\nΜιλάμε ΓΙΑ το ΠΙΑΤΟ !\nΌταν βγήκε, ήταν λαχταριστή!\nΑπαραίτητο και το κρασάκι, ε;\nΤη δοκίμασα και... τρελάθηκα! Πωπωπώ, τι νόστιμηηη!\nΜε δική μου συνταγή, εκείνης της ημέρας δημιούργησα - για τους τρελούς για μανιτάρια σαν κι εμένα - ένα θαύμα!\nΑ, ρε "μαρτάρα" !!!\nΚαλό χινόπωρο !\n10 του Σεπτέμβρη 2015\nΑπό χτες το πρωί έβρεχε μια ψιλή ποτιστική βροχή, που τρυπούσε τα κόκαλα με την υγρασία της.\nΟ κόσμος φόρεσε το μπουφανάκι του κι έκανε υπομονή. Πού θα πάει; Θα ζεστάνει. Νωρίς είναι, σκέφτηκε.\nΑμ, δε! Όλη τη νύχτα το ψιλόβροχο έγινε βροχή κανονική, μη σταματώντας ούτε λεπτό! Τα πάντα βράχηκαν ή γέμισαν με νερό.\nΤο πρωί συνέχισε στο ίδιο μοτίβο. Η θερμοκρασία έπεσε και θες έτσι, θες αλλιώς πήραμε την απόφαση κι ανάψαμε το τζάκι! Θαύμα! Όλοι μας, εμείς κι οι επισκέπτες μας "το αγκαλιάσαμε" με αγάπη!\nΆιντε να το αφήσεις να σβήσει τώρα!\nΧώρια αν με καμιά βροχούλα ακόμα πέσει κι άλλο η θερμοκρασία ή και βγάλει λίγο ήλιο μετά και φυτρώσουν τα μανιτάρια...\nΚατά τις έντεκα το μεσημέρι έβγαλε ήλιο...\nΛες να χινοπώριασε ή ήρθε ο χειμώνας;\nΟμορφιές της αυλής μας !\n23 Ιούνη 2015\nΑπό τον Απρίλη μέχρι τον Ιούνη στο χωριό μας έχουμε άνοιξη.\nΣτη γωνιά της εισόδου\nπριν μπεις στο σπίτι\nδε θα ήθελες\nσαν κι αυτήν;\nΝαι, τότε έχουμε άνοιξη!\nΤο Μάρτη έχουμε ακόμα χειμώνα...\nΞέρετε πώς λέμε τον Ιούνη στα Γρεβενά;\nΚερασάρη το λέμε.\nΗ υπόλοιπη Ελλάδα ξέρετε ποιον μήνα λέει Κερασάρη;\nΤα Γρεβενά έχουν πολύ πράσινο, πολλές βροχές, χιόνια στα βουνά της Πίνδου απέναντι (Σμόλικας και Βασιλίτσα), αρκετό κρύο και φυσικά είναι ορεινά.\nΠότε να ξυπνήσει, να ζεσταθεί, να ξεκουκουλωθεί, να σηκωθεί και ν' ανέβει τ' αψήλου η Άνοιξη;\nΟλόκληρη αλλαγή της φύσης θα γίνει στο τάκα τάκα;\nΕ! γι' αυτό κι έχουμε καθυστέρηση της Άνοιξης.\nΟπότε Απρίλη, Μάη κι Ιούνη έχουμε δροσιές μέσα κι έξω από το σπίτι. Αυτό βλέπετε και στην αυλή μου.\nΌσο για το τζάκι;\nΚαίει το Μάη σίγουρα κι ίσως και τον Κερασάρη!\nΑτομικές ανάγκες μελών (σε καυσόξυλα) !\n11 του Μάη 2015\nΜπορεί το μυρμήγκι να δουλεύει όλο το καλοκαίρι για να ετοιμάσει τη χειμωνιάτικη τροφή, ενώ το τζιτζίκι απολαμβάνει τα τραγούδια του και τη ζέστη υπό σκιά, ο άνθρωπος, όμως, έχει μυαλό και κρίνει.\nΟύτε την απραγία του τζιτζικιού ακολουθεί ούτε το καλοκαίρι του φτάνει για την ετήσια σοδειά ούτε το χειμώνα εξαφανίζεται. Προσαρμόζεται ο ίδιος και προσαρμόζει τα πάντα προς τη θέλησή του.\nΓια να λειτουργήσει ο Συνεταιρισμός μας ως κερδοσκοπική επιχείρηση, πρέπει πρώτα να κοπούν οι "ατομικές ανάγκες" και μετά να κοπούν οι συστάδες, που λέει η Δασολογική Μελέτη μας. Εμάς τώρα μας επιτρέπουν και τώρα αποθηκεύουμε τα καυσόξυλά μας. Οι υπόλοιποι χωριανοί θα τα πάρουν τον Αύγουστο ή το Σεπτέμβρη.\nΉδη αυτή την εβδομάδα, όλα τα μέλη μας, που έχουν σπίτι στο χωριό Άγιοι Θεόδωροι, μένουν σ' αυτό μόνιμα ή εποχιακά και χρειάζονται θέρμανση με καυσόξυλα, κόβουν τα απαραίτητα καυσόξυλα στην ορισμένη συστάδα 1δ/2 στη Γεωργίτσα και τα μεταφέρουν στο σπίτι τους.\nΟ γείτονάς μου, Ανέστης, μου έφερε τα κούτσουρα για το τζάκι, που είναι αναμμένο από το Σεπτέμβρη μέχρι το Μάη και πολλές φορές τον Ιούνη, τα λιάνισε κι εγώ τα κουβαλώ στο οικόπεδό μου, χτίζοντας την ξυλοθήκη μου.\nΕλάτε να ζεσταθείτε και να ψήσουμε μανιτάρια, κάστανα ή ό,τι άλλο βρεθεί στο σπίτι μου.\nΑπρίλης είναι κι άνθισε ολάκερη η φύση !\n23 τ' Απρίλη 2015\nΤ' άι Γιωργιού, σήμερα.\nΧτύπησ' ο παπά Χαρίσης την καμπάνα και μαζευτήκαμε οι χωριανοί στην εκκλησία να λειτουργηθούμε και να τιμήσουμε τον Άγιο Γεώργιο.\nΣε λίγο - να η έκπληξη ! - μπαίνει στην εκκλησία, χωρίς να το ξέρουμε, ο "άγιος των φυλακών", ο π. Γερβάσιος Ραπτογιάννης από τον Αιμιλιανό Γρεβενών!\nΑνάβει το κεράκι του και πάει στο ιερό. Δεν τον ξαναείδαμε. Είναι μεγάλος ο άνθρωπος και δεν πήρε μέρος στη θεία λειτουργία. Σε λίγο όμως πήρε μέρος στην καρδιά και στην ψυχή μας...\nΤην κατάλληλη στιγμή βγήκε στην ωραία πύλη και... κήρυξε!\nΚήρυξε μέσα στην ψυχή μας με το δικό του τρόπο. Μίλησε για τους αγώνες του Αγίου Γεωργίου και για τους δικούς μας αγώνες. Άγγιξε την ψυχή κάθε εκκλησιαζόμενου και την ανέβασε ψηλά, εκεί στο δρόμο που οδηγεί στο Θεό...\nΉταν μια πρωινή αύρα! Ένα φρέσκο και δροσερό αεράκι, που μας πήρε μαζί του για λίγα λεπτά, αλλά σε μας φάνηκαν ώρες, μέρες... χρόνια!\nΤαξιδεύαμε μαζί του... και ταξιδεύαμε... και ταξιδεύαμε, αναδεύοντας ολάκερη τη ζωή μας, όπως ξεφυλλίζεις ευχάριστα το άλμπουμ της ζωής σου. Κι έχει απ΄όλα αυτό το άλμπουμ. Χαρές, λύπες, κακίες, καλοσύνες, αμαρτίες, γκάφες, εξυπνάδες, χαζομάρες... ανθρώπινα πράγματα.\nΜε λίγα λόγια το κήρυγμα του π. Γερβάσιου πέτυχε το στόχο και το σκοπό του. Έγινε μέσα μας η αυτοκριτική, το κοσκίνισμα, κι ο καθένας παίρνει το δρόμο που θέλει. Ή συνεχίζει στο δρόμο που οδηγεί σ' Εκείνον ή συνεχίζει στο δρόμο το δικό του αλλά μετρώντας ανθρώπινα τις κινήσεις του.\nΧαρά μας που σε είδαμε, παππούλη! Να μας έρχεσαι πιο τακτικά. Είναι γλυκός ο λόγος και καλός ο σπόρος που σπέρνεις στις καρδιές μας!\nΜήπως, όμως, είναι πολύ απαιτητικό κι εγωιστικό από μας να ζητάμε να έχουμε τακτικά μαζί μας έναν άγιο του Θεού;\nΌπως Εκείνος κρίνει...\nΑπρίλης είναι κι άνθισαν τα δέντρα, τα φυτά !\n20 τ' Απρίλη 2015\nΜπήκε η άνοιξη για τα καλά.\nΆνθισαν οι κερασιές και τα λουλούδια, μετά τις πολλές βροχές του Μάρτη και τ' Απρίλη.\nΒγήκαν και τα τραπέζια στις αυλές.\nΓύρισαν τα χελιδόνια και μαζί τους οι συνταξιούχοι στα χωριά.\nΏρα να φτιάξουμε τους κήπους.\nΜεγάλη Παρασκευή !\n10 τ' Απρίλη 2015\nΗ ζωή εν τάφω κατετέθης, Χριστέ...\nΑρκετός κόσμος μαζεύτηκε στο χωριό να γιορτάσει το Πάσχα.\nΌχι, πολύς. Αρκετός.\nΚαιρός διφορούμενος, μεγαλοβδομαδιάτικος.\nΕυτυχώς σήμερα θα μας αφήσει να περιφέρουμε τον Επιτάφιο έξω στους δρόμους του χωριού, αλλ' ας τον περιφέρουμε γύρω στην πλατεία και... πάμε για την εκκλησία μην έχουμε καμιά βροχή.\nΗ συμμετοχή σήμερα είναι σχεδόν καθολική.\nΝέοι και γέροι ήρθαν στην εκκλησία ν' ακούσουν το "η ζωή εν τάφω..." και το "Ώ γλυκύ μου έαρ..."!\nΟ Επιτάφιος στολίστηκε όμορφα και πλήθος νέων ανδρών προθυμοποιήθηκε να τον σηκώσει και να τον περιφέρει στους δρόμους του χωριού.\nΝιώθεις τέτοιες ώρες τον πόνο και την οδύνη της Παναγίας, βλέποντας την νεκρώσιμη κουστωδία ν' ακολουθεί τον Επιτάφιο και ...\nν' ακούς από τους ψάλτες όλα εκείνα τα νεκρώσιμα που σε κάνουν να δακρύζεις!\nΚαλή Ανάσταση, χωριανοί!\nΜαρτίσια χιόνια !\n6 του Μάρτη 2015\nΑπό χτες το βράδυ ξεκίνησε να χιονίζει και σήμερα, Παρασκευή 6 του Μάρτη 2015, ξημέρωσε μια "άσπρη μέρα"!\nΤο χωριό τυλίχτηκε μέσα σ' ένα κάτασπρο σεντόνι κι όλα μοιάζουν με ζωγραφιές και σκηνοθετημένες εικόνες.\nΕίναι απίθανα ωραίο να είσαι στο χωριό αυτές τις μέρες και να το βλέπεις χιονισμένο!\nΜπορεί το κρύο να είναι μόνιμο κι ιδίως τις κρύες νύχτες...\nόμως πληρώνεσαι με το να βλέπεις τα πάντα άσπρα, χωρίς ατέλειες και σκουριές.\nΤις νύχτες νιώθεις μια ήρεμη απλωσιά και τα πάντα φεγγοβολούν στο χιόνι!\nΔεν ξέρω αν έχετε νιώσει ποτέ έτσι, αλλά έτσι είναι.\nΜέρα και νύχτα ανακαλύπτεις τριγύρω όμορφες γωνιές,\nΣ΄ευχαριστώ, Θεέ μου, που με χορταίνεις απόλαυση!\nΈτσι κι αλλιώς θα έφευγα από το χωριό και το κρασί θα το ανοίξω μετά τα Χριστούγεννα.\nΕίχα, λοιπόν, το χρόνο και περίμενα.\nΣτις 20 του Νοέμβρη έκανε παγωνιά - 5 μέρες παγωνιά είχαμε. Κατέβηκα στο υπόγειο κι άρχισα τη διαδικασία.\nΤο βαρέλι ήταν έτοιμο από μέρες. Ταχτοποίησα τη σκοτεινή μεριά του υπογείου και το κρασί μπήκε στο βαρέλι από ρόμπολο.\nΤαχτοποίησα και τα μπουκάλια με το παλιό κρασί και γέμισα τα πεντόλιτρα με τσίπουρο. Ένα χειμώνα - ο λόγος το λέει - θα περάσω στην Αθήνα, θα χρειαστεί.\nΜετά είχε σειρά ο κήπος. Λάχανα, μαρούλια, κουνουπίδια, οι τελευταίες ντομάτες, πιπεριές, ντοματίνια και τα πράσινα μήλα.\nΣκούπισα τα φύλλα της αυλής και του δρόμου.\nΓέμισα τις ποτίστρες και ρύθμισα το καλαμπόκι για τις κότες (τις δίνω λεφτά και παν και τρων έξω)!\nΕίμαι πια έτοιμος για τη μηνιαία μου άδεια που θα την περάσω στη ζεστή Αθήνα.\nΚυδώνια νυφούλες !\nΚι ενώ οι κήποι είναι μισοσκαμμένοι, τριγύρω τα δέντρα περιμένουν υπομονετικά τη συλλογή των χινοπωριάτικων φρούτων.\nΠράσινα μήλα και στάρκιν κόκκινα\nΤα πράσινα ξινά μήλα, τα προτεινόμενα για ζακχαρόπληκτους, τα στάρκιν (τα κόκκινα που βλέπετε) και τα κυδώνια με κάλεσαν για τη συλλογή τους.\nΈχετε ψήσει ποτέ κυδώνι; Αν όχι, χάνετε.\nΜερικά μήλα δεν ήταν έτοιμα ακόμα κι έμειναν στις μηλιές. Υπήρχαν και μερικά κυδώνια που έπρεπε να παραμείνουν, αλλά κόπηκαν για να βοηθήσουν στη γεύση και το κόψιμο του αλκοόλ στην παρασκευή καλού τσίπουρου, μπαίνοντας στα μπιτόνια με τα στέμφυλα - τσιπουρέλια.\nΚίτρινα στολίδια που φτάνουν μέχρι τα Χριστούγεννα!\nΓέμισε το σπίτι από φρούτα... !\nΗ μουντάδα των ημερών μαζί με τις τόσες βροχές που έριξε το Σεπτέμβρη και τον Οκτώβρη σε συνδυασμό με κάποιες όχι και τόσο χαμηλές θερμοκρασίες μας έχει ξετρελάνει με τις ποσότητες μανιταριών!\nΦαίνεται πως θα τη βγάλουμε χωρίς κρέας τούτο το χινόπωρο. Υπάρχει καλύτερος μεζές από το μανιτάρι, αν ξέρεις να το μαγειρέψεις;\nΗ φωτιά στο τζάκι βρίσκεται σε κατάσταση συντήρησης\nΠροσοχή, όμως! Να τρώτε αυτά που ξέρετε κι όχι αυτά που νομίζετε πως τρώγονται! Είδατε τι έπαθε το ζευγάρι της Χαλκιδικής; Κι ιδιαίτερα η γυναίκα που έφαγε τα περισσότερα - εκτός αν ο άντρας της το έπαιξε "υπεράνω".\nΝέα σοδειά και σήμερα σε κοκκινούσκες - πιπερίκες! Θα έρθει κανένας να τα φάμε ή θα τα φάμε μεταξύ μας, πίνοντας κόκκινο κρασί;\nΜόλις τα καθάρισα και τα χαίρομαι αμαγείρευτα. Κυδώνι και κρασί δικά μου.\nΚοκκινούσκες με κόκκινο κρασί!!!\nΟ κουρέας της ... πλατείας!\nΠροχτές, πηγαίνοντας στο καφενείο του Σάκη Π., έριξα μια ματιά απέναντι στο πράσινο της πλατείας να δω ποιος είναι εκεί κι ακούγεται να μιλάει.\nΤο θέαμα που είδα δεν περίμενα να το δω.\nΟ Σάκης έκανε τον κουρέα και ξύριζε - περιποιόταν το μούσι κάποιου.\nΕδώ είναι ο επόμενος...\nΦυσικά γέλασα, όπως γέλασαν κι άλλοι που χάζευαν την εικόνα. Του Σάκη όμως δεν ίδρωνε το αυτί. Έκανε ήσυχα τη δουλειά του και μετά... ναι... μετά κάθησε άλλος στην καρέκλα και τον περιποιήθηκε κι αυτόν!\nΛες να άλλαξε επάγγελμα; Μπα, δε νομίζω...\nΛες η κρίση να τον πήρε από κάτω;\nΜπορεί! Ξέρω κι εγώ!\nΑπό τους λίγους γνώστες των ειδών των εδώδιμων μανιταριών είναι κι ο Θανάσης Τζιόλας. Ξέρει τουλάχιστον έξι είδη που τρώγονται και τον έχουμε "ειδικό" στην παρέα μας. Ξέρει και τα μέρη που θα βρει τα μανιτάρια.\nΌλοι ξέρουμε από δυο έως τέσσερα είδη, που τρώγονται. Ο Θανάσης ξέρει περισσότερα. Πιο πολλά όμως ξέρει ο Βασίλης Ζήσης. Δέκα πέντε - είκοσι είδη κι ίσως και περισσότερα. Είναι ο ειδικός του χωριού!\nΣήμερα ο Θανάσης έφερε πίσω το κοπάδι του νωρίς, γιατί έβρεχε. Οπότε ήταν ελεύθερος να μαζέψει μανιτάρια. Στις πέντε τα βρήκε και στις έξι να τος με μια σακούλα κοκκινούσκες (πιπερίκες τις λέγαμε μικροί στο χωριό μου) στο μαγαζί του Βασίλη.\nΗ Εύα ήταν η τεχνίτρα για να τις τηγανίσει. Της είπαμε πώς να τα φτιάξει κι ομολόγησε πως δεν τα έφτιαξε άλλη φορά έτσι. Τελικά της δώσαμε οδηγίες κι εκείνη ανέλαβε το τηγάνισμα.\nΣε λίγο μια πιατέλα με τηγανητές αλευρωμένες κοκκινούσκες και μια πιατέλα κοκκινούσκες ομελέτα έκαναν τα πιρούνια της παρέας να πάρουν φωτιά!\nΤυχεροί της βραδιάς ήταν ο Αποστόλης Παπαϊωάννου κι ο Ηλίας Ζυγούρας, κάτοικοι Αττικής, που βρέθηκαν στο χωριό.\nΠαρόντες ήταν ο Βασίλης Κ. Κουτούλας, ο Θανάσης Τζιόλας, ο Θύμιος Κοπάνας, ο Παναγιώτης Τζιόλας κι η αφεντιά μου, ο Λεωνίδας.\nΜια σαλάτα με υλικά εποχής ντόπια, πατάτες τηγανητές, Μαλαματίνα και κόκκινο κρασί πλαισίωναν τις πιατέλες κι η όρεξη... πετούσε!\nΠεράσαμε καλά! Φάγαμε, ήπιαμε, καλαμπουρίσαμε και φύγαμε για το σπίτι ευχαριστημένοι. Προβλέπεται να γίνει χαμός τούτο το χινόπωρο από μανιτάρια.\nΤα καλά να λέγονται και να φαίνονται. Γι' αυτό και τα φωτογράφισα.\nΚαλό χινόπωρο με πολλά μανιτάρια!\nΤο ξινόμαυρο κρασοστάφυλο είναι έτοιμο για το μούστο\nΟ Τομ παρακολουθεί κάθε βήμα μου\nΠολλή δουλειά πέφτει κάθε Σεπτέμβρη στο χωριό!\nΝα τρυγήσουμε τους κήπους και να φτιάξουμε σάλτσα και γεμιστά.\nΝα βγάλουμε τις πατάτες.\nΝα σκάψουμε τους άδειους κήπους.\nΝα τρυγήσουμε τα σταφύλια, να τα πατήσουμε και να ανακατεύουμε το μούστο να βράσει.\nΤα μηχανάκια εν δράσει...\nΟ σωρός των καυσόξυλων αναπαύεται για λίγο μπροστά στην αυλή μου\nΜέσα πατητήρι έξω η ξυλοθήκη\nΝα κόψουμε και να φέρουμε τα καυσόξυλα. Να τα λιανίσουμε και να φτιάξουμε τις ξυλοθήκες για το χειμώνα.\nΚι όλ' αυτά στα γρήγορα, γιατί :\nΕδώ το λένε Γρεβενά\nμη μας προλάβει η χειμωνιά\nμε χιόνια και με φόρους.\nΗ ξυλοθήκη έτοιμη, άντε καλό χειμώνα!\nΕίχαμε και βροχές, είχαμε και κρύα.\nΣκάψαμε λίγο κήπο.\nΚίτρινα τα κυδώνια.\nΑνάψαμε και λέβητες, ανάψαμε και τζάκια!\nΜεγάλωσαν τα χόρτα.\nΒγήκαν τα μανιτάρια!\nΚαλή μας όρεξη και καλό χειμώνα!\nΤ΄ Άι Λιος... 2014 στο χωριό!\n20 του Ιούλη 2014\nΑπίθανη μέρα και σήμερα!\nΚοινωνήσαμε στην εκκλησία του χωριού!\nΟ Παππούς πήγε κι έψαλε στην Προφήτη Ηλία στον Αιμιλιανό και, γυρίζοντας, άναψε φωτιά κι έψησε σουβλιμάδα (κεμπάπ - εξοχικό).\nΠεριμένοντας το ψητό, απολαμβάναμε τη δροσιά κάτω από την κερασιά!\nΕίναι το πρώτο μας καλοκαίρι στους Αγίους Θεοδώρους Γρεβενών και... του δίνουμε να καταλάβει...\nΤο σπίτι του Χρήστου\n19 του Ιούνη 2014\nΜια επιθυμία εκπληρώνω και σήμερα.\nΗ Παρασκευή, σύζυγος Χρήστου Καραλή με πλησίασε έξω από την εκκλησία μας και μου λέει: Όλα τα σπίτια του χωριού τα έβαλες στο ίντερνετ. Ψάχνει κι η κόρη μου να δει το δικό μας και δεν το βρίσκει πουθενά. Σε παρακαλώ, βγάλ' το και βάλτο στο ίντερνετ να χαρεί λίγο.\nΈ, άμα είναι να χαρεί ο κόσμος και μάλιστα μια Αγιοθεοδωρίτισσα... τρέχω αμέσως!\nΣτα χρόνια που ζούμε μόνον αυτό μπορούμε να μοιράσουμε, αν γίνεται, φυσικά. Κι αυτό είναι οι μικρές χαρές που προσφέρει ο ένας στον άλλο. Οι μεγάλες χαρές χρειάζονται κι ευρώ... Από αυτά, δυστυχώς ξεμείναμε.\nΕκπληρώνοντας την επιθυμία της Παρασκευής θα πρέπει να σας πω πως για μένα είναι μια απλή κίνηση και δωρεάν προσφορά.\nΠείτε τις επιθυμίες σας και... πού ξέρετε... μπορεί να εκπληρωθούν, αν είναι παρόμοιες!\nΑυτό το ράντισμα το έκανα αλλά το δεύτερο, πριν την ανθοφορία ή μετά από αυτήν, δεν το κάνω. Προτιμώ να φάω τα κεράσια πριν πολυγλυκάνουν παρά με φάρμακα ή και με... επισκέπτες!\nΣήμερα, 16 του Κερασάρη (Ιούνη) 2014, αποφασίσαμε - έχω και τη συμβία μου εδώ, αμέ! - να μαζέψουμε όσα κεράσια μας γλυκοκοιτάζουν με χρώματα ευχάριστα στην όραση κι όχι στη γεύση - άλλο και τούτο...!\nΠήρα τη σκάλα κι ανέβηκα να τα δω από κοντά - πολύ κοντά... Τα δοκίμασα, τα βρήκα ευχάριστα και... ιδού η φετινή σοδειά!\nΑφήσαμε τ' άγουρα στο δέντρο, για να έχει ενδιαφέρον η ματιά στην κερασιά.\nΔεν έχω πολλά φέτος για να κάνουμε ποτό και γλυκό, αλλά για φαΐ... είναι πολλά!\nΘα μοιράσουμε και μερικά σε φίλους.\nΈτσι είναι το χωριό : ορίστε να φάτε και ευχαριστώ πολύ γι' αυτά που μου δώσατε!\nΜην περιμένεις κι εσύ στην πόλη, ο γάιδαρος δεν έρχεται πια στο παζάρι...\nΖηλεύει κανείς; Εμ, δεν ήρθατε!\nΤη συνέχεια τη μαντεύετε...\nΑπολαύσαμε τον ίσκιο της κερασιάς με τους γείτονες και φίλους, με κεράσια και τσίπουρο...!\nΚαι του χρόνου πιο πολλά και καλά!\nΝα πετάξω τη στάχτη και να βάλω ξύλα στο τζάκι.\nΜετά... τα υπόλοιπα και να καθαρίσω το κοτέτσι, να μπω στον κήπο...\nΜόλις βγήκα στο δρόμο για να δω τον Άργο, βρέθηκα μπροστά σε μια ευχάριστη έκπληξη! Ένα κουταβάκι άσπρο μαύρο, 10-15 ημερών περίπου - ίδιο μικρό πάντα (σαν το ζώο πάντα εννοώ), τσοπανόσκυλο, κλαψούριζε και γάβγιζε απροσδιόριστα μαζί με τον Άργο!\nΔεν ήξερα τι να υποθέσω...\nΠώς βρέθηκε το σκυλάκι στο δρόμο έξω από το σπίτι μου; Να το έφερε ο Άργος για παρέα; Το έφερε κάποιος, επειδή νόμιζε πως θα το συμμαζέψω, βλέποντας πως ταΐζω τον Άργο; Το έφερε μια νεογεννημένη σκύλα, που σουλάτσαρε πέρα δώθε αυτές τις μέρες στο δρόμο μας;\nΈδωσα ενισχυμένο πρωινό στον Άργο για να φάνε παρέα με τον καινούριο επισκέπτη. Ο μικρός ντρεπόταν ακόμα και δεν πλησίαζε. Έφυγα για τις γάτες κι άκουσα ένα άγριο γάβγισμα του Άργου και κλάμα του κουταβιού. Κατάλαβα.... Ο Άργος δε μοιραζόταν το πρωινό του με κανέναν, όσο μικρός κι αν ήταν.\nΠήρα κι άλλη μια μερίδα και την πρόσφερα στο μικρό επισκέπτη. Ντράπηκε, οπισθοχώρησε, αλλ' όταν απομακρύνθηκα πλησίασε και ... το περιποιήθηκε δεόντως! Ποιος ξέρει πόσο νηστικός ήταν!\nΠότισα τα παρτέρια και τις γλάστρες με τα λουλούδια κι άρχισε η δουλειά...\nΚαθάρισα το κοτέτσι, το απολύμανα, το έστρωσα, το έκανα έτσι που να το ζηλεύει κανείς για εξοχικό σπίτι ανθρώπων! Καθάρισα την γκαρσονιέρα των μαύρων "ωοτόκων" πλακίδων. Ψέκασα παντού για κοτόψειρες, έστρωσα ροκανίδι κι έριξα από πάνω ψειρόσκονη και τους έβαλα τροφή και νερό.\nΕίχε πάει μεσημέρι. Πήρα δυο ξύλα και τα έβαλα στο τζάκι. Τάισα τον Άργο και το ντροπαλό επισκέπτη. Το φωτογράφισα, όπως μπορύσα, κι είπα από μέσα μου πως το βράδυ θα το βάλω στο face book για να βρεθεί αφεντικό γρήγορα, γιατί χρειαζόταν περιποίηση. Έφαγα κι εγώ και πάλι... για δουλειά.\nΜπήκα στον κήπο. Ξεχορτάριασα, κλάδεψα, φύτεψα, έδεσα τα φυτά στα παλούκια, πότισα τον κήπο κι έβαλα το λάστιχο στις πατάτες. Θέλουν πολύ νερό οι πατάτες, όταν ποτίζονται.\nΠέρασε κι η Αλέκα, που δουλεύει σε φαρμακείο. Άφησε τα φάρμακά μου στο τραπέζι της εισόδου κι εγώ εκεί... μέχρι το ηλιοβασίλεμα.\nΠέρασε η μέρα χωρίς να φεύγει από το μυαλό μου ο μικρός.\nΠήρα την απόφαση να σταματήσω για σήμερα, πιάνοντας τη μέση μου από την κούραση. Άρχισα να ταΐζω πάλι με τη σειρά: Άργος, γάτες κότες και να μάζεψα τα αβγά. Στο δρόμο, όμως υπήρχε απουσία! Ο μικρός επισκέπτης έλειπε!\nΔεν ήξερα τι να υποθέσω. Αδέσποτος είναι κι ό,τι θέλει κάνει σκέφτηκα, αλλά το φοβόμουν γιατί ήταν μικρός.\nΈκανα ένα μπανάκι κι έβαλα τα ρούχα στο πλυντήριο. Πήρα την κλίτσα μου και τράβηξα για το σπίτι της Αλέκας. Θα πλήρωνα τα φάρμακα και θα έκανα παρέα με τον πατέρα της, τον ξάδερφό μου.\nΒρήκα στην αυλή τον ξάδερφο με το Στόκλη και τον Παπασπύρο. Οι δυο πίνανε τσιπουράκι. Κάθησα κι εγώ για τσίπουρο. Είπαμε πολλά και κάποτε αποφασίσαμε να φύγουμε. Πρώτος έφυγε ο Στόκλης. Μετά φύγαμε με τον Παπασπύρο.\nΉταν νύχτα. Στο σταυροδρόμι μια γάτα φαινόταν ξαπλωμένη. Την πλησιάσαμε κι εκείνη δεν έφευγε. Τη σκούντηξα με την κλίτσα και τότε είδαμε πως η γάτα ήταν ένα ασπρόμαυρο κουταβάκι...\nΜου 'ρθε να βάλω τα κλάματα!\nΠώς γίνεται να βρίσκεται σκοτωμένος ο μικρός μου φίλος μιας ημέρας στο σημείο που στέκεται ο τροχονόμος; Ποιος πέρασε με αυτοκίνητο και δεν τον είδε; Άσπρος και μαύρος ήταν, με χρώματα που διακρίνονται εύκολα...\nΤον μαζέψαμε σε μια σακούλα και φύγαμε.\nΌλο το βράδυ ήταν πικρό! Πικρόχολο!\nΑπρόσεχτε οδηγέ, γιατί;\nΆμοιρο κουταβάκι! Γιατί έφυγες από τη συντροφιά του Άργου;\nΟι φωτογραφίες στο face book ίσως σου έβρισκαν κάποιο καλό αφεντικό.\nΓιατί έκανες τον τροχονόμο, χωρίς σπουδές και άδεια; Δεν ξέρεις πως κυκλοφορούν απρόσεχτοι οδηγοί και οδηγοί χωρίς δίπλωμα ή που το πήραν νύχτα;\nΑλλά και πάλι σκέφτομαι κι αναλογίζομαι: Μήπως στον παράδεισο υπάρχουν αγγελάκια σκυλάκια; Αν ναι, τότε θα σε ξαναδώ και θα μάθω, γιατί έφυγες.\nστους Αγίους Θεοδώρους Γρεβενών\nΑνοίγοντας την πόρτα...\nΠήρα τους δρόμους να δω και να χαρώ με τους χωριανούς μου την Πρωτομαγιά.\nΠέρασα πρώτα από τους γείτονες.\nΟι οικογένειες της Μαρίας Χαμαλίδου και της Κατερίνας Δήμου ήταν παρούσες ολόκληρες.\nΣτην ψησταριά γύριζε ο οβελίας και το κοκορέτσι.\nΗ ψησταριά του γείτονα Ανέστη\nΠού να πας για Πρωτομαγιά, όταν η άνοιξη έρχεται στην αυλή σου;\nΚαρέκλες και κούνια εν δράσει...\nΟ Άργος ξετρελάθηκε,\nπου εμφανίστηκαν τόσοι\nπολλοί γείτονες κι αφεντικά\nκι έτρεχε πέρα δώθε,\nγαβγίζοντας στον αέρα !\nΗ Μαγδαληνή κι ο Θανάσης\nψήνουν στην αυλή τους\nΣτη λίμνη μας πήγαν\nμόνον κάποια παιδιά.\nΔεν πήγα κοντά τους,\nγια να μην ταράξω\nτην απόλαυσή τους\nΟ Θανάσης κι η παρέα του στο υπόστεγο της αυλής του (ας βρέξει...)\nΗ Λίτσα και τα παιδιά έκαναν τη βόλτα τους μέχρι το γήπεδο κι επέστρεψαν για φαΐ\nΟ Στέργιος κι η μάνα του ψήνουν τα παϊδάκια στη γωνία της μάντρας\nΟ σκύλος του Στέργιου απολαμβάνειστην πρασινάδα με φόντο την Ελαφοπηγή\nΤα λουλούδια είναι στην αυλή του Θανάση με φόντο τη Βιβλιοθήκη και τα Σχολεία.\nΟ Θανάσης είχε ψήσει στο φούρνο και το ψητό ήταν απίθανο! Φάγαμε παρέα με τους γονείς του κι ήπιαμε κόκκινο μπρούσικο κρασί. Θυμηθήκαμε κι είπαμε αρκετά ενδιαφέροντα και μη.\n18 του Απρίλη 2014\nΟ Επιτάφιος των Αγίων Θεοδώρων!\nΑρκετοί Αγιοθεοδωρίτες έφτασαν σήμερα για να κάνουν Λαμπρή στο χωριό. Πολλοί έτρεξαν στην εκκλησία να προσφέρουν λουλούδια και να στολίσουν τον Επιτάφιο.\nΟι δυο συνταξιούχοι ιερείς, ο π. Κοσμάς κι ο π. Γρηγόριος αποκαθήλωσαν τον Εσταυρωμένο το πρωί και Τέλεσαν τον όρθρο του Μεγάλου Σαββάτου απόψε, Μεγάλη Παρασκευή.\nΈψαλαν στο δεξιό ψαλτήρι ο πρωτοψάλτης Ανδρέας Βλάχος, ο Γιάννης Μ. Λόλας κι εκτάκτως ο Δημήτρης Γρ. Παπανικολάου. Στο αριστερό ο Λεωνίδας Λόλας, ο Γιώργος Αλ. Παπαγεωργίου κι εκτάκτως ο Θανάσης Τζιόλας.\nΛόγω του κρύου και της ηλικίας των ιερέων ο Επιτάφιος περιεφέρθη μόνον γύρω από το ναό.\n16 του Απρίλη 2014\nΟι γέροντές μας!\nΜεγάλη Τετάρτη στο χωριό κι επιστρατεύτηκαν όλοι οι παππούληδές μας για το Μεγάλο Ευχέλαιο στους Αγίους Θεοδώρους.\nΟι πατέρες: Χαράλαμπος και Κοσμάς Παπαϊωάννου, Χαρίσιος Φουρλίγκας και Γρηγόριος Παπανικολάου\nΟ π. Χαρίσιος είναι ο μόνος ενεργός ιερέας από το χωριό μας.\nΌμως, οι συνταξιούχοι μας γέροντες του παραστάθηκαν στην τέλεση του ιερού μυστηρίου.\nΟ κόσμος άρχισε να έρχεται για το Πάσχα από διάφορα σημεία της Ελλάδας, αλλά και του εξωτερικού.\nΑπό αύριο αναμένονται κι άλλοι.\nΆνοιξη και Πασχαλιά συμβαδίζουν (λεπτομέρεια η γάτα - ψάξτε την)\nΟ καιρός είναι ανάλογος της Μεγάλης Εβδομάδας.\n12 του Απρίλη 2014\nΕίναι... Απρίλης κι Άνοιξη!\n"Αν ρίξει ο Απρίλης δυο νερά\nκι ο Μάης άλλο ένα,\nχαρά σ' αυτόν το γεωργό,\nπου 'χει πολλά σπαρμένα !"\nΞυπνήσαμε χτες και σήμερα με πάχνη! Ναι, με πάχνη! Άσπρα από πάνω τα χόρτα και τη νύχτα κρύο. Την ημέρα όμως... λιακάδα !\nΛιακάδα με πράσινη και λουλουδάτη φύση!\nΈριξε πολλά νερά ο Απρίλης και σε συνδυασμό με ζέστη και ήλιο την προηγούμενη εβδομάδα όλα φούσκωσαν, φύτρωσαν, μπουμπούκιασαν, άνθισαν ή πρασινοφύλλωσαν!\nΚαιρός καθαρά ανοιξιάτικος.\nΣήμερα είναι του Λαζάρου.\nΈκανα μια βόλτα στον "παράδεισο" του γαμπρού μου Παναγιώτη και του π. Κοσμά. Έτσι λέω τον κήπο στο οικόπεδό τους. Απόλαυσα τα ανοιξιάτικα χρώματα : πράσινο γρασίδι (γκαζόν) και μπουκιασμένα δέντρα. Ανθισμένες μηλιές, κερασιές και τριανταφυλλιές και με πράσινα μικρά φύλλα τα κλήματα και τα υπόλοιπα φυτά.\nΑτέλειωτο παιχνίδι των χρωμάτων σ' όλο το περιβόλι!\nΚαι κει, που χάζευα τον οργασμό της ανοιξιάτικης φύσης, πήρε το μάτι μου δυο λαζαρίνες! Ναι, δυο λαζαρίνες στο χωριό μας! Είχα χρόνια να δω λαζαρίνες και μου 'ρθε ξαφνική χαρά κι απορία!\nΠετάχτηκα αμέσως έξω και τις φωτογράφισα, αλλά από τη σαστιμάρα μου δε σκέφτηκα να τις πάρω στον παράδεισο του Παναγιώτη και να τις φωτογραφίσω εκεί.\nΗ Ερμιόνη τέταρτης τάξης κι η Αθανασία τρίτης Δημοτικού με τα καλάθια στα χέρια στολισμένα με λουλούδια και μέσα λίγα αυγά στο ένα και το ... πορτοφόλι στο άλλο (παιδική αθωότητα), τα εγγόνια της γειτόνισσας Βαγγελής βγήκαν στη γειτονιά να "κάνουν Λάζαρο"!\nΠόσο το χάρηκα! Τα φωτογράφισα και τα κέρασα, ευχόμενος "και του χρόνου"!\nΚαι του χρόνου, Λαζαρίνες!\n31 του Μάρτη 2014\nΣτο καλό σου, Μάρτη!\nΜάρτης είναι, χάδια κάνει. Πότε κλαίει πότε γελάει !!\nΠροχτές την Πέμπτη, 27 του Μάρτη, μας έπιασε ένα πολύ δυνατό μπουρίνι. Αλλού έπεσε και... χαλάζι! Περάσαμε μέρες βροχερές και κρύες.\nΧτες, Κυριακή, 30 του Μάρτη η μέρα ξεκίνησε με κρύο το πρωί κι έβγαλε ήλιο αργότερα. Το βράδυ ξαναχάλασε ο καιρός.\nΣήμερα το πρωί δεν έβλεπες το απέναντι σπίτι... Μουχλάδα χινοπωρινή από κείνες που θυμίζουν "Κάτω Κόσμο" !\nΚατά τις δέκα και μισή ο καιρός έφτιαξε και χαίρεσαι τη λιακάδα του!\nΜάρτης δεν είναι; Τι περιμένεις; Να φύγει ομαλός σαν τους άλλους μήνες;\nΕ, κι εγώ γύρισα στο σπίτι με κέφι, έκοψα τα μανιτάρια φέτες, τα τηγάνισα, χτύπησα 3 αυγά και... έτοιμη η "μανιτάρια ομελέτα" !!!\nΣας προσκαλώ να φάμε. Κι αν δεν έρθετε... καλή μου όρεξη, ε;\n26 του Μάρτη 2014\n"25 Μαρτίου 2014"!\nΉρεμα ήρεμα πέρασε κι η 25η Μαρτίου στο χωριό μας, αφού δε λειτουργεί Δημοτικό Σχολείο για να οργανώσει εορταστικές τελετές.\nΟ Παπαχαρίσης λειτούργησε στην εκκλησία μας και ψάλαμε την πανηγυρική δοξολογία.\nΒγαίνοντας από το ναό, λάβαμε το καθιερωμένο λουκουμάκι, το μόνο που έμεινε από τα προσφερόμενα, παλιά, σ' αυτές τις μέρες μνήμης κι εθνικής ανάτασης.\nΣτη συνέχεια οδηγηθήκαμε στην πλατεία, όπου διαβάστηκε τρισάγιο μπροστά στο ηρώο των πεσόντων υπέρ πατρίδος.\nΜετά ψάλαμε το "τη υπερμάχω" και κατατέθηκαν δύο στεφάνια.\nΈνα κατέθεσε ο πρόεδρος του χωριού, Θανάσης Γιαννούλας, εκ μέρους της Πολιτείας\nκι ένα ο Γιάννης Μ. Λόλας εκ μέρους της Εθνικής Αντίστασης.\nΠαρών -μαζί μου- κι ο Ευθύμιος Περ. Γιαννούλας (Βέλγιο)\nΗ τελετή έκλεισε με τον εθνικό ύμνο.\n24 του Μάρτη 2014\nΑρκετό κόσμο είχε την Κυριακή της Σταυροπροσκύνησης η εκκλησία μας.\nΟ π. Χαρίσιος Φουρλίγκας λειτούργησε ενώ οι συνταξιούχοι ιερείς - γεροντάκια πια : ο π. Γρηγόριος Παπανικολάου κι ο π. Χαράλαμπος Παπαϊωάννου - παρακολούθησαν την τελετή, βοηθώντας όπου χρειαζόταν.\nΑρκετοί χωριανοί κοινώνησαν κι ο π. Χαρίσης μας μοίρασε βασιλικό.\nΤη χάρη και τη βοήθεια του τιμίου Σταυρού να έχουμε.\n20 του Φλεβάρη 2014\n"Ο Φλεβάρης κι αν φλεβίσει, καλοκαίρι θα μυρίσει", λέει η παροιμία και για φέτος μύρισε καλοκαίρι από τώρα!\nΑνοιξιάτικες γαλανές μέρες κι αστροφεγγιές τα βράδια είναι σύμμαχοι των Ελλήνων της κρίσης.\nΜόνον που μας πλάκωσαν οι γρίπες. Βλέπεις, αν δεν πέσουν χιόνια, δεν πληρώνεις πετρέλαιο για θέρμανση, αλλά δεν ψοφούν και τα μικρόβια. Οπότε οι ιώσεις είναι πολλές κι επικίνδυνες. "Ουδέν καλόν αμιγές κακού".\nΟι χωριανοί όρμησαν στους κήπους και σκάβοντάς τους κι αυλακώνοντάς τους σπέρνουν, φυτεύουν σα να είναι Απριλομάρτης.\nΤο κλάδεμα και το ράντισμα έχουν τον πρώτο λόγο.\nΣτη φωτογραφία ο Νίκος Ζυγούρας με το μηχανάκι κι ο Βασίλης Λωρίδας κλαδεύουν τις ακακίες στο παρτέρι.\nΤα γεροντάκια κάθονται στη βρύση, στη στάση του λεωφορείου και λιάζονται, κόβοντας ψιλές και χοντρές κουβέντες για τον καιρό, την υγεία, τις δουλειές, την κρίση και τις επερχόμενες εκλογές, αφού άρχισαν τα όργανα κι οι υποψηφιότητες δίνουν και παίρνουν.\nΝα δούμε, αν συμπληρώσουν και τα εφτά ψηφοδέλτια που ανακοινώθηκαν πως θέλουν να κατεβούν στον αυτοδιοικητικό στίβο. Θα περισσέψουν, άραγε, ψηφοφόροι να τους ψηφίσουν;\nΑπίθανες οι μέρες του Φλεβάρη! Αλλά σήμερα είναι Τσικνοπέμπτη. Καλύτερα να σας αφήσω ήσυχους και να σας ευχηθώ καλή διασκέδαση!\nΤσικνώστε το απόψε και καλές Απόκριες!\n30 του Γενάρη 2014\nΆσπρη μέρα ξημέρωσε για τα Γρεβενά στις 28 του Γενάρη 2014!\nΠαντού, σχεδόν, χιόνισε κι οι Γρεβενιώτες είδαν τα πάντα λευκά!\nΣτους Αγίους Θεοδώρους έριξε 10-15 πόντους χιόνι κι οι φίλοι του χιονιού το απόλαυσαν.\nΌσοι έχουν ξύλα το χάρηκαν περισσότερο. Όσοι έχουν καυστήρες πετρελαίου, "το είδαν με ένα μάτι". Παρ' όλ' αυτά το χιόνι έκανε την εμφάνισή του κι εξαφανίστηκε μέχρι σήμερα, εκτός από τ' απόζερβα - τ' ανήλια.\nΤο Σάββατο θα ξαναχιονίσει, λένε, αλλά τίποτα δεν είναι σίγουρο.\nΧειμώνας είναι και όλα είναι πιθανά.\nΧειμώνας είναι και θα περάσει... Υπομονή!\n6 Γενάρη 2014\nΟ Παπαχαράλαμπος ήρθε, ευλόγησε έδωσε ευχές... κι έφυγε.\nΕπιτέλους ήρθε μια μέρα που δε θα μαγειρέψουν οι γυναίκες ή τουλάχιστον μπορούν να την περάσουν με λιγότερα! Σήμερα μαγειρεύει η Εργάνη... τσιγαρίδες!\nΧαρά των γερόντων για την πραγματοποίηση του περιεχομένου των αναμνήσεών τους,\nχαρά των μεγάλων - όσων νοσταλγούν το έθιμο που μ' αυτό μεγάλωσαν,\nΑνακατεύοντας τις τσιγαρίδες\nκαι χαρά των παιδιών, που βλέπουν και μαθαίνουν τα έθιμα των μεγάλων.\nΜπορεί κάποτε να τα ζωντανέψουν κι αυτά.\nΜακάριοι, χωριανοί! Λεωνίδας Λόλας\nΑντί μανιτάρια... τσιγαρίδες\nΠέρασε ο Οχτώβρης με μια μόνον καλή βροχή και μετά... καλοκαιρία.\nΈτσι τα μανιτάρια στο χωριό μας δε μας εμφανίστηκαν, φέτος, πλην ελαχίστων. Όσοι βρήκαν, μέσα σε μια δυο μέρες, βρήκαν. Οι υπόλοιποι... την άνοιξη.\nΚι αφού δεν έχουμε μανιτάρια δε μπορούμε να περάσουμε καλά με κάτι άλλο;\nΟ Γιάννης Παπαγεωργίου έκανε μια έξυπνη κίνηση, φέτος.\nΜέσα στην κρίση που περνάμε, σκέφτηκε, θα πρέπει να βρούμε τρόπους να αναπληρώσουμε όσα χάσαμε από τις περικοπές των μισθών και συντάξεων κι όσα μας αρπάζουν με τα χαράτσια τους.\nΈτσι αγόρασε 5 γουρουνάκια, έστησε ένα κουμάσι κι άρχισε το καλό κι αγνό - όσο γίνεται - τάισμα. Ο καιρός περνούσε και τα γουρουνάκια έγιναν γουρούνια.\nΤότε πήραν σειρά οι σχάρες, οι σούβλες, οι κατσαρόλες και τα ψυγεία. Γέμιζαν κι άδειαζαν όλο το διάστημα, που ήταν στο χωριό, μέχρι που γέμισαν και της Αθήνας!\nΔεν έψησε κι έβρασε μόνον, αλλά τίμησε κανονικά την παράδοση.\nΈφτιαξε πατσάδες, λουκάνικα και στο τέλος σουβλιμάδα και ... τσιγαρίδες!\nΣτις τελευταίες τσιγαρίδες ήμουν παρών και φωτογράφισα την προσπάθεια.\nΣτη σούβλα ψηνόταν η σουβλιμάδα (κεμπάπ, εξοχικό ή κοντοσούβλι, όπως κι αν το ξέρετε) κι έσπαγε μύτες σ΄όλη τη γειτονιά.\nΣτο καζάνι έλιωνε ο παστός (μπουρίκα) με λίγο κρέας για να είναι νόστιμες οι τσιγαρίδες. Το λίπος χυνόταν κάθε τόσο στους τενεκέδες για διάφορες χρήσεις και γιατί όχι για λίπος μαγειρικό;\nΟ Τάκης Γκουντής ήταν μάστορας στο σφάξιμο αλλά και στο φτιάξιμο των τσιγαρίδων. Ο "Μάστορας" παρακολουθούσε τη σουβλιμάδα, αλλά κι είχε όλα τα γενικά καθήκοντα. Ο μπάρμπα Βασίλης έδινε τις συμβουλές - πάντα ρωτάμε τους παλιούς και κάνουμε όπως θέλουμε ή νομίζουμε καλύτερο. Η Ντίνα ήταν η νοικοκυρά του σπιτιού και της αυλής, αλλά κι η βοήθεια της αδελφής Γεωργίας δεν ήταν για πέταμα.\nΣε λίγο η τάβλα, συγγνώμη το τραπέζι, στρώθηκε πλούσιο κι όλοι αποζημιώθηκαν για τον κόπο τους. Αποζημιώθηκα κι εγώ για τις φωτογραφίσεις μου και την παρέα με το ίδιο μερίδιο. Ποιος δε θα ΄θελε να είναι στη θέση μου;\nΉπιαμε και κόκκινο μπρούσκο κρασί κι η μέρα πέρασε θαυμάσια με κουβέντες γέλια και πειράγματα.\nΤι κι αν έλλειπαν τα μανιτάρια; Οι τσιγαρίδες και το κεμπάπ ήταν απίθανα!\nΚαι του χρόνου "Μάστορα"!\n23 Σεπτέμβρη 2013\nΠροχτές έμαθα για μια άλλη επιτυχία. Την επιτυχία της Αθηνάς Πηλιτζίδη του Θωμά και της Μαρίας.\nΗ Αθηνά έβαλε σκοπό να περάσει στο Πανεπιστήμιο μα δεν τα κατάφερε φέτος!\nΑυτό ξέραμε όλοι και ξέραμε, επίσης, πως διαβάζει με πείσμα να περάσει του χρόνου, γιατί έχει ικανότητες πολλές.\nΠροχτές έμαθα πως δεν έμεινε εντελώς απ΄έξω, αφού πέρασε στο Τμήμα Κοινωνικών και Πολιτικών Επιστημών και Διοίκησης στην Κομοτηνή!\nΌμως, για φέτος απλά γράφτηκε στη Σχολή αυτή και διαβάζει εντατικά να περάσει εκεί που θέλει!\nΔεν είναι κι αυτή αξιέπαινη;\nΣυγχαρητήρια για τη φετινή σου επιτυχία και σου ευχόμαστε να περάσεις του χρόνου όπου θέλεις!\n13 Σεπτέμβρη 2013\nΜε χαρά δεχτήκαμε την επιτυχία της Χρύσας Παπανικολάου του Αθανασίου και της Μαρίας.\nΗ Χρύσα έβαλε σκοπό να περάσει στο Πανεπιστήμιο και τα κατάφερε! Πέρασε στο Πανεπιστήμιο Θεσσαλονίκης στο Τμήμα Φιλολογίας!\nΉδη βρήκε και νοίκιασε σπίτι! Φοιτήτρια, λοιπόν, από τον άλλο μήνα!\nΔεν είναι αξιέπαινη;\nΆντε, γιατί μας τελειώνουν και τα παιδιά που κατοικούν μόνιμα στο χωριό. Ας μαθαίνουμε τουλάχιστον κανένα καλό νέο. Και δεν είναι ανάγκη να μένεις σε πόλη για να περάσεις στις ανώτερες σχολές. Κι από το χωριό περνάς, όταν το θέλεις πολύ.\nΣυγχαρητήρια, Χρύσα! Λεωνίδας Λόλας\nΑιώνιοι εχθροί ;\n23 Ιούνη 2013\nΕσείς, βέβαια, σαν είδος. Κάποιοι άλλοι και σαν άτομα με το όνομά τους...\nΠερνούσα από τον κάτω δρόμο και στάθηκα μεσοστρατίς να καλημερίσω το Γιώργο και τη Δέσποινα.\nΚάποια στιγμή, πάνω από το σπίτι του Θανάση Τζιόλα είδα ένα ζευγάρι να παίζει.\nΣτην αρχή μου φάνηκε φυσιολογικό. Όμως σε λίγο, βλέποντάς το καλύτερα, είδα αυτό που βλέπετε και σεις. Ένα σκυλάκι κι ένα γατάκι έπαιζαν με φιλικά γρυλίσματα λες κι ήταν αδελφάκια!\nΈβγαλα το κινητό μου και τράβηξα αρκετές φωτογραφίες, μέχρι που κατάλαβαν πως ανακατεύομαι στις προσωπικές τους σχέσεις και σταμάτησαν το παιχνίδι.\nΠήραν αδιάφορη στάση και μου διέκοψαν την όρεξη για περισσότερο φωτορεπορτάζ.\nΈνα σκυλάκι κι ένα γατάκι μας έβαλαν τα γυαλιά!\nΕμείς είμαστε... άνθρωποι και το παίζουμε έξυπνοι...\nΤρωγόμαστε μεταξύ μας για τα υλικά αγαθά.\nΔε μας φτάνει η Γη...\nΤα "άλογα" ζώα χωράνε. Λεωνίδας Λόλας\nΚεράσια για ... γλυκό!\n22 Ιούνη 2013\nΒρήκα την ευκαιρία κι ανέβηκα γρήγορα στο χωριό προχτές την Τετάρτη 19 Ιούνη.\nΠού καύσιμα για ταξίδια; Όμως, τα πετροκέρασα δεν περιμένουν."Είναι καλά για γλυκό", είπε η γειτόνισσα. Κι είχε δίκιο.\nΠήρα τη σκάλα κι άρχισα το πρωί από την κερασιά της αυλής.\nΕκεί με βρήκε το βράδυ, αφού τα ήθελα με το κοτσάνι, χωρίς τα λίγα σάπια, και αχτύπητα!\nΤρεις λεκάνες τραγανά πετροκέρασα! Όχι σάπια, όχι παραγινωμένα!\nΤο κούτσουρο "λιανίσματος", τα πετροκέρασα κι ο Τζιμ, ο γάτος μου\nΈχεις μαζέψει ποτέ τόσα κεράσια; Αν όχι, δεν ξέρεις τι κούραση έχει.\nΤεντωμένα τα χέρια από το πρωί ως το βράδυ... ανάμεσα σε μια σκάλα και στα κλωνάρια της κερασιάς.\nΈφαγαν οι φίλοι μου, έφτιαξε γλυκό η γειτόνισσα, έφτιαξα ποτό εγώ και πήρα μερικά και την Αθήνα για την οικογένειά μου.\nΗ πρώτη κερασιά με τα Βοδενών είχε τελειώσει δυο βδομάδες πριν.\nΗ συγκομιδή: δυο από τις τρεις λεκάνες πετροκέρασα και δυο αυγά ντόπια\nΗ τρίτη θα τα ωριμάσει την επόμενη βδομάδα. Τότε, πιστεύω, να ξανάρθω...\nΩς τότε καλοφάγωτα!\nΠεντηκοστή στο χωριό !\nΤα κόλλυβα της Πεντηκοστής\nΑξιόλογο είναι κάθε χρόνο το τριήμερο της Πεντηκοστής. Τα έθιμα είναι μοναδικά!\nΚόλλυβα με τριαντάφυλλα\nΔε θα φάνε οι ψυχές το Σάββατο; Να μη μοιράσουμε σιτάρι και πίτες για να συγχωρεθούν οι ψυχές των αποδημησάντων δικών μας;\nΟ π. Γρηγόρης, τα κάνιστρα, εκκλησίασμα και ψάλτες (Γιάννης και Ανδρέας)\nΕντύπωση κάνουν τα κεντήματα και τα πλεχτά που σκεπάζουν τις κανίστρες, καθώς επίσης τα λουλούδια (τριαντάφυλλα) και τα καρυόφυλλα. Τα λουλούδια κι η πρασινάδα καταλήγουν στα μνήματα τα οποία στολίζονται μ΄ αυτά, εκείνες τις μέρες, κι αστράφτουν από καθαριότητα!\nΦέτος ήταν αρκετοί οι χωριανοί μας που ήρθαν στο χωριό να περάσουν το τριήμερο.\nΑνάμεσά τους κι εγώ μαζί με τον π. Κοσμά Παπαϊωάννου.\nΣτολισμένα καλάθια και κανίστρες με πίτες κλπ.\nΤο ψυχοσάββατο ίδιο κι απαράλλαχτο, όπως κάθε χρόνο, καθώς κι η Κυριακή της Πεντηκοστής κι η Δευτέρα του Αγίου Πνεύματος - της Αγίας Τριάδας.\nΟι γυναίκες του χωριού μάς εξέπληξαν πάλι, όπως κάθε χρόνο.\nΤο σιτάρι, οι πίτες, τα ψωμάκια, τα γλυκά...\nΤι τα θέλετε τα τελευταία;\nΓλυκά στον κάτω κόσμο για το χάρο;\nΤην Πεντηκοστή λειτούργησαν οι συνταξιούχοι και γέροντες, πια, ιερείς του χωριού :\nο π. Κοσμάς Παπαϊωάννου κι ο π. Γρηγόρης Παπανικολάου.\nΤις άλλες δυο μέρες και οι τρεις ιερείς!\nΌλα ήταν θαυμάσια!\nΑνοιξιάτικες μέρες. Ώρα για τον κήπο\nΤη Μεγάλη Εβδομάδα φορέσαμε μέχρι κοντομάνικο στο χωριό!\nΤο απόγευμα της Μεγάλης Πέμπτης ο καιρός έγινε νεφελώδης.\nΚήπος και κοτοσεργιάνι με θερινό σπίτι - εξοχικό\nΝεφελώδης ήταν και τη Μεγάλη Παρασκευή και το Μεγάλο Σάββατο, όμως δεν έβρεξε.\nΆποψη του μισού κήπου. Ροδακινιά, κυδωνιά, καρυδιά και στο βάθος... άνοιξη!\nΒρήκα ευκαιρία τη Μ. Τρίτη και τη Μ. Τετάρτη και μπήκα στον κήπο. Τα χόρτα ήταν μεγαλύτερα από τα φυτά. Ξεχορτάριασα με γάντι, έσκαψα, κλάδεψα και έδεσα.\nΜπροστά μας μπάμιες, αρακάς, σπανάκι. Από δεξιά κρεμμύδι, πατάτες, μαρούλια\nΤ Μ. Πέμπτη πήγα στο παζάρι. Πολύς ο κόσμος αλλά όχι κι αδιαπέραστο το παζάρι, όπως παλιά. Ήρθαν στα Γρεβενά και στα χωριά, όσοι μπόρεσαν.\nΛάμπει ο κήπος μετά την περιποίησή του και τη βροχή!\nΤο Μεγάλο Σάββατο είχαν σειρά οι ετοιμασίες για το Πάσχα, την Ανάσταση.\nΠράσινο, κερασιά, κήπος, κοτόσπιτο με αυλή και περίπατο (δρόμος για κοτοσεργιάνι)\nΤη Λαμπρή, μέχρι το μεσημέρι, που ψήναμε, είχε καλό καιρό.\nΣτο βάθος - μετά τον κήπο - η αυλή και ο περίπατος των κοτόπουλων\nΑπό το απόγευμα της Λαμπρής όλα άλλαξαν. Βροχές και κρύο! Πιζάμα, σεντόνι, ελαφρύ πάπλωμα και... κουβέρτα! Είτε το πιστεύετε είτε όχι...\nΤραπέζι από το καφενείο του Γιάννη Λόλα στη Γεωργίτσα 1957-1971 (όχι οι καρέκλες)\nΤις λαμπριάτικες μέρες πότιζε ο καιρός, οπότε την Πέμπτη έφυγα ήσυχος.\nΤελευταία ματιά από τη σήτα του παραθυριού μου\nΌλα τ΄άφησα στον καιρό, στη φύση και στους γείτονες. Κάποιος θα μπορέσει να ποτίσει μια δυο φορές. Όταν ανεβώ, πάλι, κάτι θα βρω. Ο καιρός είναι μαζί μου...


"Να αφήσει τα μαθήματα προς το ΚΙΝΑΛ"-Επίθεση Νικητιάδη κατά Σαντορινιού - Δημοκρατική της Ρόδου\n“Να αφήσει τα μαθήματα προς το ΚΙΝΑΛ”-Επίθεση Νικητιάδη κατά Σαντορινιού\nΜήπως θυμάται ποιο κόμμα έφερε τους περισσότερους φόρους στην πλάτη του Λαού; Αν δεν τα θυμάται ο κ. Σαντορινιός καλό θα ήταν να κάνει κάποιο φροντιστήριο για να φρεσκάρει την μνήμη του και να αφήσει τα μαθήματα προς το ΚΙΝΑΛ, που αποτελεί έναν χώρο με νηφάλια και ώριμη πολιτική και με προτάσεις απολύτως φιλολαϊκής κατεύθυνσης που ποτέ δεν υιοθέτησε το κόμμα του.\nΝ. Σαντορινιός: Οι βουλευτές θ’ αναμετρηθούν με το μέλλον της χώρας-Επίθεση στο ΚΙΝ.ΑΛ «Το πρώτο στοίχημα κερδήθηκε». Αυτό δήλωσε, μιλώντας στην ΕΡΤ Ρόδου, μετά τη…


«Με την Δανία να κερδίζει επιβλητικά στο Δουβλίνο και να προκρίνεται στο Παγκόσμιο Κύπελλο, μου ήρθε στο μυαλό ένα περιστατικό με τον Σόρεν Λέρμπι, πολύ μεγάλο μέσο της δεκαετίας του 1980, ο οποίος σε αναμέτρηση πριν από 32 χρόνια μεταξύ των ίδιων εθνικών ομάδων έμελλε να πρωταγωνιστήσει σε μια τρομερή ιστορία». Ο λόγος στον Χρήστο Σωτηρακόπουλο.\nΟ Χρήστος Σωτηρακόπουλος γράφει στο «Replay», τη νέα στήλη του στο Sport-Retro.gr, για τον Τόμισλαβ Ίβιτς, ο οποίος ήρθε προκειμένου να φέρει επανάσταση στον Παναθηναϊκό και το ελληνικό ποδόσφαιρο, με το 3-5-2 πριν από 31 χρόνια, αλλά έφυγε μόλις 102 ημέρες μετά την πρόσληψή του στις 5 Νοεμβρίου 1986.\nΟ Χρήστος Σωτηρακόπουλος, σε μία ειδική συνεργασία με το Sport-Retro.gr, δίνει το παρασκήνιο για το πως φτάσαμε στην ιστορική στιγμή της εκκίνησης της Α’ Εθνικής, πως κάποτε οι τρεις μεγάλοι του κέντρου συνασπίστηκαν με το περιβόητο ΠΟΚ και πως η άφιξη του ΠΡΟ-ΠΟ στη ζωή των Ελλήνων άλλαξε τα πάντα.\nΠριν από ακριβώς 20 χρόνια, ο ΠΑΟΚ αναδείχθηκε ισόπαλος 1-1 με την Άρσεναλ στο «Χάιμπουρι» και προκρίθηκε στον 2o γύρο του Κυπέλλου UEFA. Ο Χρήστος Σωτηρακόπουλος, ο οποίος είχε μεταδώσει τον αξέχαστο αυτό αγώνα, μίλησε στο Sport-Retro.gr για όσα κατέγραψε η μνήμη του εκείνο το βράδυ.\nΑυτές τις εποχές της έντονης οργής και της μόνιμης αντιπαράθεσης μπορεί να ακούγεται εξωφρενικό αλλά υπήρξε μία εποχή που ο Ολυμπιακός έπαιξε ως γηπεδούχος στη Θεσσαλονίκη και, μάλιστα, στην Τούμπα για ματς του Κυπέλλου Πρωταθλητριών Ευρώπης. Ταξίδι στο 1975 από το… «Ταξίδι στ’ αστέρια», το εκπληκτικό βιβλίο του Χρήστου Σωτηρακόπουλου.\nΗ πρώτη φορά που μία ελληνική ομάδα έπαιρνε μέρος στο Κύπελλο Πρωταθλητριών Ευρώπης συνέβη σαν σήμερα. Ο Ολυμπιακός είχε την ευκαιρία στις 13 Σεπτέμβρη του 1959 να γράψει ιστορία, αντιμετωπίζοντας τη θρυλική Μίλαν. Το κείμενο που ακολουθεί προέρχεται από το βιβλίο του Χρήστου Σωτηρακόπουλου «Ταξίδι στ´αστέρια», το οποίο έγινε best seller.


Ανακοίνωση για τα ΑΜΕΑ με την Ντιναμό Κιέβου - Ποδόσφαιρο - gavros.gr\nΑνακοίνωση για τα ΑΜΕΑ με την Ντιναμό Κιέβου\nΤρίτη, 12 Φεβρουαρίου 2019 - 13:30\nΜεγάλο ματς την Πέμπτη το βράδυ (14/2, 19:55) για τους «32» του Γιουρόπα Λιγκ με την Ντιναμό Κιέβου. Ήδη είναι γνωστό το sold out εδώ και πολλές ημέρες. Όμως, η ΠΑΕ Ολυμπιακός φρόντισε να ενημερώσει και τους φιλάθλους της που είναι Άτομα Με Ειδικές Ανάγκες για ό,τι θα ισχύσει στο ματς με τους Ουκρανούς.\nΜε τη σχετική ενημέρωση να αναφέρει πώς «Η Π.Α.Ε. ΟΛΥΜΠΙΑΚΟΣ στο πλαίσιο της καλύτερης εξυπηρέτησης των Ατόμων Με Ειδικές Ανάγκες (Α.Μ.Ε.Α.) ενημερώνει για τα εξής:\nΓια τον αγώνα της Φάσης των "32" του UEFA EUROPA LEAGUE μεταξύ των ομάδων ΟΛΥΜΠΙΑΚΟΣ – DYNAMO KYIV που θα διεξαχθεί στο Στάδιο "Γ. ΚΑΡΑΪΣΚΑΚΗΣ" την Πέμπτη 14/02/2019 και ώρα 19:55, τα Άτομα Με Ειδικές Ανάγκες θα μπορούν να επικοινωνούν στον αποκλειστικό για αυτά τηλεφωνικό αριθμό 210-4800909, ο οποίος θα λειτουργεί την Τετάρτη 13/2 έως την κάλυψη των θέσεων, και ώρες 11:00 - 12:00 και να δηλώνουν την κράτηση θέσης τους.\nΈχουν σημειώσει περισσότερα από τα μισά γκολ των «ερυθρολεύκων» στο φετινό Γιουρόπα Λιγκ.\nΜόνο ο Θρύλος στην Ευρώπη, οι άλλοι στον καναπέ!\nΔύσκολο βράδυ για τους άλλους, την ώρα ο Ολυμπιακός θα εκπροσωπεί την Ελλάδα στα ευρωπαϊκά κύπελλα.


Πέντε σημάδια που δείχνουν ότι πρέπει να κάνεις ένα βήμα πίσω. Και να μην είσαι επικεφαλής στην startup σου | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΠέντε σημάδια που δείχνουν ότι πρέπει να κάνεις ένα βήμα πίσω. Και να μην είσαι επικεφαλής στην startup σου\nΕίναι μια δύσκολη στιγμή. Ίσως η πιο δύσκολη στιγμή για έναν ιδρυτή μιας startup ή μιας εταιρίας γενικότερα. Τότε που πρέπει να κάνει ένα βήμα πίσω, και να αφήσει το «τιμόνι» της εταιρίας σε κάποιον άλλο. O Levi King είναι ιδρυτή της startup Nav. Πρόσφατα έκανε μια ανακοίνωση στο Linkedin: Ανακοίνωσε ότι αποχωρεί από τη θέση του CEO της startup που ο ίδιος δημιούργησε. Και συνεχίζει ως Executive Chairman.\nΌπως εξηγεί, ο νέος ρόλος του δίνει περισσότερο χρόνο έτσι ώστε να δει τα δεδομένα και να προβληματιστεί όπου χρειάζεται. Αλλά τελικά, πότε ένας ιδρυτής πρέπει να παίρνει την δύσκολη απόφαση και να αφήνει το «τιμόνι» σε κάποιον άλλο; Ο Levi King σε άρθρο του στο Entrepreneur.com παραθέτει τα 5 σημάδια.\n1# Έχεις «χαθεί» και κοιτάς τα «επείγοντα» tasks, όχι τα σημαντικά. Ένα σύμπτωμα που δείχνει ότι έχεις χάσει τον έλεγχο της επιχείρησής σου είναι ότι έχεις χρόνο μόνο για τα ”επείγοντα καθήκοντα” και δεν μπορείς ποτέ να εστιάσεις σε αυτά που είναι σημαντικά. Δεν βλέπεις την «μεγάλη εικόνα» και… πνίγεσαι σε tasks που τρέχουν καθημερινά. Αν όμως δεν εστιάσεις στα σημαντικά, είναι δεδομένο ότι θα τα βρεις μπροστά σου.\n2# Χάνεις το πάθος για τον ρόλο σου. Μπορεί να έρθει μια μέρα που θα νιώσετε ότι πλέον δεν απολαμβάνετε τη δουλειά του CEO. Aπλά θα χάσετε το πάθος για τις συνεχώς μεταβαλλόμενες απαιτήσεις του συγκεκριμένου ρόλου. Αυτό είναι ένα επικίνδυνο σημείο, γιατί θα μπορούσε να οδηγήσει σε απώλεια του πάθους για την ίδια την επιχείρησή σας. Πρέπει να το αποτρέψεις αυτό. Μείνει στην εταιρία σου, από έναν διαφορετικό ρόλο που θα σου δώσει πάλι την ώθηση και όρεξη που έψαχνες.\n3# Η επιχείρηση σου ξεπερνά το skillset σου. Ναι, μπορεί να έρθει η στιγμή όπου εκείνη η μικρή εταιρία που ξεκίνησε από το δωμάτιο του σπιτιού σου, να σε… ξεπεράσει. Και πλέον να χρειάζεται κάποιος άλλος άνθρωπος, με άλλα skills, να αναλάβει το «τιμόνι». Δεν είναι κακό. Το ότι το «μωρό» σου μεγάλωσε και σε ξεπέρασε, είναι κάτι που πρέπει να σε κάνει χαρούμενο. Βρες τον σωστό άνθρωπο που μπορεί να πάει την εταιρία στο επόμενο επίπεδο.\n4# Το άγχος σας φτάνει σε επίπεδα ανεξέλεγκτα. Όλοι έχουν άγχος. Και υπάρχουν τρόποι για να το αντιμετωπίσεις. Ωστόσο, αν αυτό φτάσει σε ανεξέλεγκτα επίπεδα, θα σε φθείρει και θα εμποδίσει την ικανότητα σου να λαμβάνεις σωστές αποφάσεις. Είναι επίσης πιθανό να σε ωθήσει στο να χαλάσεις κάποιες σχέσεις σου μέσα στην εταιρία.\n5# Χάνεις τον έλεγχο της εταιρίας λόγω λάθος αποφάσεων. Ο Travis Kalanick, ο ιδρυτής της Uber, είναι ένα εξαιρετικό παράδειγμα αυτής της θλιβερής κατάστασης. Προφανώς είναι ένας καλός επιχειρηματίας, όμως από ένα σημείο και μετά φάνηκε να «θολώνει». Έκανε το ένα λάθος πίσω από το άλλο, και κατάφερε να χάσει την εμπιστοσύνη των συνεργατών και των εργαζομένων του. Ενώ την ίδια στιγμή «λαβωνόταν» και το brand της Uber. Τελικά έκανε το μεγάλο «άλμα» και παρέδωσε την θέση του CEO σε κάποιον άλλο. Για να συνεχίσει η εταιρία να πορεύεται χωρίς εσωτερικά «βαρίδια».


Γιώργος Λιώρης | Novasports\nThe Experts US OPEN\nΚατάθεση ψυχής και χαρακτήρα\nΟι δηλώσεις των Άσλεϊ Μπάρτι, Σέλμπι Ρότζερς πρέπει να κάνουν θόρυβο στο μυαλό όλων μας…\n07/09/2021 - 16:12\nΝόβακ Τζόκοβιτς: Για τον τίτλο του καλύτερου στην ιστορία!\nΟι δύο εβδομάδες του φετινού US Open, μπορούν να οδηγήσουν στη σπουδαιότερη σελίδα του ανδρικού τένις. Και στη φωτογραφία θα είναι ο Νόβακ Τζόκοβιτς\nΡόνι Λόπες: Άλλος ένας από εκείνη την παρέα…\nΟ Ολυμπιακός «βούτηξε σε γνωστά νερά» εγγράφοντας στα μητρώα του ακόμη έναν από εκείνη την παρέα στις μικρές εθνικές της Πορτογαλίας\n17/08/2021 - 21:10\nΤο ποδόσφαιρο είναι στιγμές… (vids)\nΚαι στο τέλος του 90λεπτου, της παράτασης ή των πέναλτι την έκβαση καθορίζει η διαφορά ανάμεσα στις θετικές και τις αρνητικές στιγμές.\n11/08/2021 - 16:04\nThe Experts Ligue 1\nΠοιος Μέσι… ο Χακίμι!\nΟ Ασράφ Χακίμι ήταν εξαιρετικός στο ντεμπούτο του με την ΠΣΖ, οδηγώντας την ομάδα του στη νίκη και τροφοδοτώντας τίτλους υπερβολικούς…\n10/08/2021 - 10:10\nΟι δέκα τενίστριες που «ζηλεύουν» οι υπόλοιπες\nΑυτές είναι οι δέκα τενίστριες που έχουν κάνει Career Grand Slam, έχουν κερδίσει δηλαδή και τα τέσσερα majors.\n18/07/2021 - 22:03\n«Δεν είναι μόνο τα 20 Grand Slam, είναι πολλά περισσότερα»…\nΔεν προκαλούν ίλιγγο μόνο τα 20 Grand Slam που έφτασε ο Νόβακ Τζόκοβιτς. Δες τί ακόμη έχει πετύχει και θα καταλάβεις…\n16/07/2021 - 13:00\nΤο “πάρτι” της Μπάρτι\nΠέντε πράγματα που πέτυχε η νικήτρια του Wimbledon και αξίζουν την προσοχή σου\nThe Experts Wimbledon\nΤο πάρτι αρχίζει στα είκοσι…\nΟ Νόβακ Τζόκοβιτς έχει κατακτήσει και τα τρία φετινά Grand Slam αντιμετωπίζοντας στον τελικό εκπροσώπους της νέας γενιάς, Μεντβέντεφ, Τσιτσιπά, Μπερετίνι. Την ίδια ώρα έπιασε στην κορυφή τους μεγαλύτερους και υπαινίσσεται ότι το πάρτι τώρα αρχίζει…\nΟ Ρομπέρτο Μαντσίνι το πήγε στη Ρώμη\nΣτον ημιτελικό με τη Δανία ο πάγκος της Αγγλίας έκρινε την πρόκριση. Η ποιότητα και το βάθος του. Στον τελικό ήταν ο πάγκος της Ιταλίας εκείνος που αποφάσισε. Για να ακριβολογούμε εκείνος που βρισκόταν στην άκρη του…\nWimbledon: Είναι κι οι αθλητές άνθρωποι!\nΟι αθλητές είναι άνθρωποι, κοινοί θνητοί. Μας το υπενθύμισε μετά τον Κρίστιαν Έρικσεν και η Έμα Ραντουκάνου, η οποία αναγκάστηκε να εγκαταλείψει το ματς στο Γουίμπλεντον λόγω κρίσης άγχους.\nΑγγλία: Είναι η πιο βαρετή ομάδα που συνεχίζει στο Euro;\n«Τρία Λιοντάρια», δύο γκολ, ένας σκόρερ. Η Αγγλία προκρίθηκε ως πρώτη, ολοκληρώνοντας τους ομίλους χωρίς τελική στα τελευταία 68 λεπτά κόντρα στην Τσεχία.\n25/06/2021 - 20:14\nΤο παραμύθι των Δανών συνεχίζεται και δεν είναι η πρώτη φορά που μας κάνουν να χαμογελάμε. Την ίδια ώρα οι Ολλανδοί συνεχίζουν να κατακτούν με την ποδοσφαιρική ταχυδακτυλουργία τους, τους εστέτ του αθλήματος.\n24/06/2021 - 13:11\nΟ Λούκα Μόντριτς αναδείχθηκε πολυτιμότερος της αναμέτρησης Κροατία – Τσεχία στην 2η αγωνιστική του Euro2020. Ήταν όμως;\nΗ Κόκο Γκοφ είναι μόλις δεκαεπτά. Δηλαδή μεγάλωσε…!\nΗ Κόκο Γκοφ διανύει με γοργά βήματα την απόσταση που χωρίζει το μέλλον από το παρόν, την απόσταση που χωρίζει το «θα είναι» από το «είναι».\n06/06/2021 - 12:58\nΠοιος μπορεί να κατακτήσει το “βασίλειο” του Ναδάλ;\nΜε δεκατρείς κατακτήσεις τα τελευταία δεκαέξι χρόνια, ο Ράφαελ Ναδάλ έχει μετατρέψει το Roland Garros σε "βασίλειο" του. Αλλού ηττάται, εκεί σχεδόν ποτέ...\n31/05/2021 - 18:05\nΗ ιστορία του αρχηγού πρωταθλητή\nΗγέτης, μαχητής, εμπνευστής… ο αρχηγός της Λιλ Ζοσέ Φόντε είναι ο γηραιότερος στην πρωταθλήτρια Γαλλίας, η οποία εκθρόνισε την ΠΣΖ. Ο 37χρονος Πορτογάλος στόπερ, ήταν ο στυλοβάτης της εκπληκτικής άμυνας των πρωταθλητών.\n27/05/2021 - 20:22\nThe Experts FA Cup\nΜια συναρπαστική ιστορία με «αλεπούδες»\nΟι ιστορίες ρομαντισμού είναι πάντα πιο γοητευτικές στο ποδόσφαιρο. Γι’ αυτό η ιστορία των «αλεπούδων» αποτελεί μια από αυτές στο σύγχρονο ποδόσφαιρο. Κι ελπιδοφόρες για την επόμενη ημέρα του αν θέλετε…\nΝαδάλ: «Μια ιστορία λυπητερή, όχι και τόσο λυπητερή»\nΔανειστήκαμε τον τίτλο από το βιβλίο του Χόρχε Μπουκάι, στην προσπάθεια μας να χωρέσουμε σε λέξεις το μεγαλείο της συνάντησης του Ράφα με τη Μανουέλα…\nΌταν οι τενίστριες σερβίρουν καλύτερα από τους τενίστες\nΑυτά είναι τα 5 ματς με τους περισσότερους άσους στην ιστορία του γυναικείου τένις. Και στην κορυφή δεν είναι η Σερένα Γουίλιαμς\nΓιαννίκος Δούσκας 24/09/2021 - 20:58


Near Nehru Sahkar Bhawan, Τζαϊπούρ, Ινδία\nΠροσφέροντας 90 δωμάτια, το άνετο Fortune Select Metropolitan διαθέτει δωρεάν στάθμευση, καζίνο και εσωτερική πισίνα διαθέσιμα στις εγκαταστάσεις. Προσφέροντας διαμονή σε 7-όροφο κτίριο, το ξενοδοχείο συνδυάζει αρχαίο στιλ αρχιτεκτονικής και σύγχρονες παροχές.\nΕίναι τοποθετημένο στην περιοχή Bani Park της Τζαϊπούρ, περίπου 30 λεπτά με τα πόδια από Ram Niwas Garden. Μιναρέ, ναό και παλάτι βρίσκονται κοντά στο ξενοδοχείο.\nΗ πανοραμική θέα στην πόλη καλωσορίζει τους επισκέπτες σε δωμάτια όπως club superior flat, standard flat και δωμάτιο club king με μοντέρνα διακόσμηση προσφέροντας χώρο αποθήκευσης, μίνι ψυγείο, χώρο καθιστικού, εξοπλισμό σιδερώματος και στερεοφωνικό σύστημα. Τα δωμάτια έχουν ιδιωτικά μπάνια με ντους, σεσουάρ και πετσετέ μπουρνούζια και ηλεκτρικό βραστήρα και παροχές για καφέ και τσάι.\nΟι επισκέπτες μπορούν να φτάσουν στο Fortune Select Metropolitan οδικώς από το αεροδρόμιο Sanganeer σε 15 λεπτά.\nGovind Devji Temple 1.3 χλμ\nB M Birla Auditorium 1.3 χλμ\nJawahar Kala Kendra 2.4 χλμ\nHandicraft Haveli Jaipur 1.3 χλμ\nBirla Mandir Temple 2.4 χλμ\nΣέντραλ Παρκ 1.5 χλμ\nΓια Μεγαλύτερα παιδιά/ενήλικες προσφέρεται επιπλέον κρεβάτι στην τιμή των INR 1180 ανά άτομο για διανυκτέρευση.\nFortune Select Metropolitan, Ινδία\nΜοτέλ Opal 3*, Leongatha: Αυστραλία;\nΞενοδοχείο Aya 4*, Πλάγια Ντε Πάλμα: Ισπανία;\nΞενοδοχείο Middle Park 4*, Μελβούρνη: Αυστραλία;\nΠανδοχείο Holiday Express Leeds East 3*, Λιντς: Ηνωμένο Βασίλειο;\nΠανδοχείο Casa De Piedra, Mina Clavero: Αργεντινή;\nΞενοδοχείο El Brigadier 2*, La Falda: Αργεντινή;\nΘέρετρο Horizon 3*, Καμάρι: Ελλάδα;\nΣπίτι διακοπών Three-Bedroom Holiday Home In Kustici, Kustići: Κροατία;\nΞενοδοχείο Marinos 2*, Καλαμάκι: Ελλάδα;\nBed and Breakfast Crimea Retreat, Rowville: Αυστραλία;\nΞενοδοχείο Abyssanto & Spa 3*, Ημεροβίγλι: Ελλάδα;\nΔιαμέρισμα Flower Beach Lanzarote, Playa Honda (Lanzarote): Ισπανία;\nΞενοδοχείο Kamuro-an 3*, Κιότο: Ιαπωνία;\nΞενοδοχείο Manola 3*, Ρίμινι: Ιταλία;\nΔιαμέρισμα Go-bcn Sagrada Familia, Βαρκελώνη: Ισπανία;\nΞενοδοχείο Aiguille Du Midi 3*, Σαμονί: Γαλλία;\nΞενοδοχείο Julian 4*, Πράγα: Τσεχία;\nΞενοδοχείο Vida Downtown 4*, Ντουμπάι: Ηνωμένα Αραβικά Εμιράτα;\nΞενοδοχείο Milford 4*, Βουδαπέστη: Ουγγαρία;\nΞενοδοχείο New Hankyu 3*, Κιότο: Ιαπωνία;


Χειροπέδες σε 56χρονο παιδεραστή - 49χρονος καταζητούμενος για την ίδια υπόθεση\nΧειροπέδες σε 56χρονο παιδεραστή – 49χρονος καταζητούμενος για την ίδια υπόθεση\n18-01-2016 - 20:32μμ\nΈνας άνδρας 56 ετών συνελήφθη, στο πλαίσιο της αυτόφωρης διαδικασίας, και σε βάρος του σχηματίστηκε δικογραφία για πορνογραφία ανηλίκων, πορνογραφικές παραστάσεις και αποπλάνηση παιδιών, ενώ σε βάρος 49χρονου που ταυτοποιήθηκε και αναζητείται για την ίδια υπόθεση, σχηματίστηκε ανάλογη δικογραφία, με τη διαφορά ότι κατηγορείται για «απόπειρα αποπλάνησης».\nΗ Διεύθυνση Δίωξης Ηλεκτρονικού Εγκλήματος πραγματοποίησε άμεσα ψηφιακή – διαδικτυακή έρευνα των στοιχείων και δεδομένων και ταυτοποίησε τους κατόχους των επίμαχων αριθμών κινητών τηλεφώνων, στην Αθήνα και στη Βοιωτία.\nΚλιμάκιο αστυνομικών μετέβη χθες,Κυριακή(17/1) στην οικία του 56χρονου στην Αττική, ενώ κατά τη διάρκεια της έρευνας βρέθηκαν και κατασχέθηκαν δύο σκληροί δίσκοι και ένα κινητό τηλέφωνο, με μία κάρτα μνήμης.\nΠαράλληλα, από τον επιτόπιο έλεγχο ταυτοποιήθηκε η εμπλοκή του 56χρονου στις καταγγελλόμενες πράξεις – και συγκεκριμένα στο κινητό τηλέφωνο διαπιστώθηκε η διαχείριση της επίμαχης θυρίδας ηλεκτρονικού ταχυδρομείου.\nΣτη συνέχεια, κλιμάκιο αστυνομικών της Δίωξης Ηλεκτρονικού Εγκλήματος, με τη συνδρομή αστυνομικών του οικείου αστυνομικού τμήματος της Βοιωτίας, διεξήγαγαν σήμερα έρευνα στην οικία και στα ψηφιακά μέσα που κατείχε ο 49χρονος.\nΣτην οικία βρέθηκαν και κατασχέθηκαν δύο κινητά τηλέφωνα, ενώ στο αυτοκίνητό του βρέθηκε και κατασχέθηκε ένας φορητός υπολογιστής. Από τον έλεγχο, ταυτοποιήθηκε η εμπλοκή του 49χρονου στις καταγγελλόμενες πράξεις.\nΠΟΥ – Κορονοϊός: Νέες συστάσεις για τη χρήση μάσκας προς πολίτες και υγειονομικούς


Η "λίστα Λαγκάρντ" των ελληνικών ακινήτων στο Λονδίνο - Νέα Κρήτη\nΗ "λίστα Λαγκάρντ" των ελληνικών ακινήτων στο Λονδίνο\nΗμερομηνία δημοσίευσης: 30/09/2015, 20:04\nΤελευταία ενημέρωση: 30/09/2015, 20:05\nΕνώ το μεγαλύτερο μέρος του ελληνικού λαού στενάζει από τη λιτότητα και τις περικοπές και προσπαθεί να τα βγάλει πέρα από μέρα σε μέρα, οι εκατομμυριούχοι αντιμετωπίζουν ένα εντελώς αντίθετο «πρόβλημα»: πώς να διαφυλάξουν αλώβητο τον πλούτο τους. Και έχουν ανακαλύψει ένα νέο υποκατάστατο του χρυσού, τα ακίνητα του Λονδίνου.\nΔιαχρονικά, οι επενδύσεις σε χρυσό αποτελούσαν ένα ασφαλές αποκούμπι για τους εκατομμυριούχους. Όμως τα τελευταία τέσσερα χρόνια η αξία του χρυσού έχει πέσει περίπου κατά το ήμισυ, ενώ ταυτόχρονα τα αποθέματα χρυσού έχουν μειωθεί σημαντικά. Παράδειγμα η αμερικανική τράπεζα J.P. Morgan, που πριν δύο εβδομάδες είχε μόνο 27 ράβδους χρυσού διαθέσιμους προς πώληση. Παρομοίως, τα αποθέματα χρυσού διαθέσιμου προς πώληση στο Λονδίνο έχουν σχεδόν εξαντληθεί, καθότι κυρίως Κινέζοι και Ινδοί επενδυτές έχουν ήδη αγοράσει τεράστιες ποσότητες. Τράπεζες, όπως η ρωσική Admiralty Bank, κατέφυγαν σε πρωτοποριακά μέτρα για να καλύψουν τις ελλείψεις τους σε αποθέματα χρυσού. Η άδεια λειτουργίας της εν λόγω τράπεζας ανακλήθηκε στις αρχές Σεπτεμβρίου, όταν ανακαλύφτηκε ότι μέρος των αποθεμάτων της, ήταν απλώς επιχρυσωμένο μέταλλο.\nΚαι ενώ ο χρυσός και οι καταθέσεις γίνονται ολοένα πιο επισφαλείς επενδύσεις, οι κάτοχοι του πλούτου έχουν εντοπίσει ένα πολύ επικερδή «ασφαλή λιμένα» για τα βαλάντιά τους. Διότι ποιά επένδυση ανεβαίνει σε αξία μέχρι και 40% μέσα σε ένα χρόνο; Η απάντηση είναι τα ακίνητα στις καλλίτερες περιοχές του Λονδίνου. Ακόμη και στις λιγότερο ακριβές αλλά καλές συνοικίες της πόλης, η ετήσια αύξηση των τιμών των ακινήτων είναι περίπου 10%, και οι τιμές κυμαίνονται γύρω στις 650.000 ευρώ ανά υπνοδωμάτιο.\nΈτσι η πόλη του Λονδίνου αποτελεί μαγνήτη για κάθε είδους επενδυτή, συμπεριλαμβανομένων όσων θέλουν να ξεπλύνουν βρώμικο χρήμα ή να αποκρύψουν την ιδιοκτησία τους μέσω ανωνύμων off-shore εταιρειών. Ο Donald Toon, διευθυντής του τμήματος οικονομικού εγκλήματος του National Crime Agency της Βρετανίας (αντίστοιχου του FBI), ανέφερε στους Times του Λονδίνου πριν μερικούς μήνες, ότι η αγορά ακινήτων του Λονδίνου έχει στρεβλωθεί, καθότι δισεκατομμύρια βρώμικου χρήματος έχουν ξεπλυθεί από εγκληματίες που αγόρασαν ακριβά ακίνητα μέσω offshore εταιρειών. Το Λονδίνο έχει γίνει η διεθνής πρωτεύουσα για ξέπλυμα χρήματος με την εκούσια συνεργία πολλών μεσιτικών γραφείων.\nΒέβαια η ελληνική πλουτοκρατία δεν έμεινε έξω από τη Λονδρέζικη αγορά ακινήτων. Όπως είχε αναφέρει ο Guardian, όταν άρχιζε η κρίση στην Ελλάδα, 10 δισ. ευρώ έφυγαν από τις ελληνικές τράπεζες μόνο στους δύο πρώτους μήνες του 2010, ενώ ταυτόχρονα οι μεσίτες του Λονδίνου είχαν μείνει κατάπληκτοι από τον αριθμό των Ελλήνων που έσπευσαν να αγοράσουν σπίτια αξίας άνω του 1,5 εκατ. ευρώ. Το 2011, πάνω από 500 εκατ. ευρώ επενδύθηκαν σε ακίνητα του Λονδίνου μόνο από Ιταλούς και Έλληνες αγοραστές. Ενώ το 2015, μεγάλα μεσιτικά γραφεία του Λονδίνου ανέφεραν σημαντική αύξηση στη ζήτηση και αγορά κατοικιών από Έλληνες μετά τις εκλογές του Ιανουαρίου, και επίσης πριν από την υπογραφή της συμφωνίας του Ιουλίου. Η βρετανική εφημερίδα Telegraph ανέφερε στις 12 Ιουλίου ότι αρκετοί Έλληνες έσπευσαν να αγοράσουν διαμερίσματα στο Maine Tower, ένα νέο πύργο 200 υπερπολυτελών κατοικιών στο Λονδίνο.\nΕίναι αξιοσημείωτο ότι πολλοί από τους ξένους επενδυτές δεν κατοικούν στα ακίνητά τους στο Λονδίνο. Μια βραδινή βόλτα έξω από πολλά υπερπολυτελή συγκροτήματα κατοικιών λέει πολλά: τα φώτα πολλών, αν όχι των περισσοτέρων, διαμερισμάτων δεν ανάβουν μετά τη δύση του ήλιου. Οι ιδιοκτήτες τα χρησιμοποιούν απλώς ως υποκατάστατο των καταθέσεων στις τράπεζες που σήμερα έχουν γίνει επισφαλείς και ενέχουν πάντα τον κίνδυνο εντοπισμού του καταθέτη, όπως απέδειξε η λίστα Λαγκάρντ.\nΔεν θα πρέπει λοιπόν να προκαλέσει καθόλου έκπληξη εάν το κτηματολόγιο της βρετανικής πρωτεύουσας εμπεριέχει μια διαφορετικού τύπου «λίστα Λαγκάρντ». Ας σημειωθεί ότι το Φεβρουάριο του 2012 οι βρετανικές αρχές έδωσαν στο ελληνικό υπουργείο οικονομικών λίστα ακινήτων ελληνικής ιδιοκτησίας στο Λονδίνο με συνολική αξία πάνω από ένα δισ. ευρώ, αλλά παραμένει άγνωστο αν έγινε οποιοσδήποτε έλεγχος. Επιπλέον, ο ιδιοκτήτης κάθε βρετανικού ακινήτου μπορεί να εντοπιστεί από το κτηματολόγιο της χώρας (Land Registry) με κόστος 4 ευρώ, ακόμη και αν κρύβεται πίσω από κάποια off-shore εταιρεία, εφόσον αυτή είναι γνωστή στις ελληνικές αρχές.


Επίσκεψη σε σχολεία | Onsports.gr\nhome ΠοδόσφαιροSuper LeagueΕπίσκεψη σε σχολεία Κοινοποιήστε\nΕπίσκεψη σε σχολεία\tΣυντάκτης: Onsports Team\nΔημοσίευση: Πέμπτη, 14 Απριλίου 2011 12.37\nΑντιπροσωπεία ποδοσφαιριστών του Εργοτέλη επισκέφθηκαν δημοτικά σχολεία και βρέθηκαν κοντά στους μαθητές.\tΟι Μάρις Βερπακόφσκις, Μάριο Μπούντιμιρ, Γρηγόρης Αθανασίου, Λευτέρης Γιαλούσης και Χρήστος Χρυσοφάκης βρέθηκαν το πρωί της Πέμπτης (14/04) στο 1ο και 2ο Δημοτικό Σχολείο Κρουσσώνα. Οι άσοι του Εργοτέλη μοίρασαν δώρα και αυτόγραφα στους μαθητές, που είχαν την ευκαιρία να περάσουν μερικές στιγμές μαζί τους και να φωτογραφηθούν με τους ποδοσφαιριστές της ομάδας του Ηρακλείου.\nΑξίζει να σημειωθεί ότι δεν υπάρχει παιχνίδι εντός έδρας αυτή την εβδομάδα, πριν από τα οποία επισκέπτονται σχολεία οι άσοι του Εργοτέλη, ωστόσο θέλησαν λίγο πριν το τέλος της φετινής αγωνιστικής περιόδου να βρεθούν κοντά στα παιδιά και να μοιράσουν χαρά.\nΣτα αγωνιστικά, ο Νίκος Καραγεωργίου θα περιμένει τους παίκτες του για προπόνηση στις 17:30 το απόγευμα, όντας στην ευχάριστη θέση να τους υπολογίζει όλους πλην του Ντιέγκο Ρομάνο που έχει φύγει με άδεια για την Αργεντινή.\tΚατηγορία: Super League


Χαμηλά μετριασμένα σίδηρος εγχώρια ηλιακά πλαίσια γυαλιού/εσωτερικά ηλιακά πλαίσια 4*9\nΑριθμό μοντέλου: Εγχώρια ηλιακά πλαίσια\nΕγχώρια ηλιακά πλαίσια\nΧαρακτηριστικά γνωρίσματα εγχώριων ηλιακών πλαισίων:\nΕίστε κύριος του ήλιου. Καλά, όχι ακριβώς, αλλά έχετε το δικαίωμα στη δύναμή της. _γιατί όχι βάζω αυτός καλή χρήση; Με την ηλιακή τεχνολογία, μπορείτε να εκμεταλλευτείτε την ενέργεια του ήλιου και να μετατρέψετε τη στέγη σας σε εγκαταστάσεις παραγωγής ενέργειας.\n1. Με τα προηγμένα υλικά και τον εξοπλισμό, οι ενότητές μας σχεδιάζονται και κατασκευάζονται\nαπόδοση και η ζωή προϊόντων 25 ετών. Ο χαμηλός-σίδηρος υψηλός-μετάδοσης μετρίασε το γυαλί, αντι-γήρανση EVA, άριστη αντίσταση TPT διάβρωσης,\n2. Αντίσταση αέρα, αντίσταση πίεσης, υψηλή αποδοτικότητα μετατροπής\nΣπίτι ηλιακό Panelsfield:\nΠληροφορίες εγχώριων ηλιακών πλαισίων\nΤύπος ενότητας OLPV130W OLPV140W OLPV150W OLPV160W OLPV165W\nΜέγιστη δύναμη 130 W 140 W 150 W 160 W 165 W\nΑνώτατη τάση ισχύος 17.50 Β 17.70 Β 17.90 Β 18.10 Β 18.20 Β\nΑνώτατο ρεύμα δύναμης 7.43 Α 7.92 Α 8.38 Α 8.84 Α 9.06 Α\nΤάση ανοικτών κυκλωμάτων 21.50 Β 21.70 Β 21.90 Β 22.10 Β 22.30 Β\nΡεύμα βραχυκυκλώματος 7.96 Α 8.49 Α 9.01 Α 9.53 Α 9.74 Α\nΑποδοτικότητα ενότητας 13.13% 14.14% 15.15% 16.16% 16.67%\nΑνοχή δύναμης -0~+5W -0~+5W -0~+5W -0~+5W -0~+5W\nΟνομαστικό λειτουργούν κύτταρο Temperatur 45 ± 2℃\nΣυντελεστές θερμοκρασίας Isc +0.049%/℃\nΣυντελεστές θερμοκρασίας του Ποε -0.340%/℃\nΣυντελεστές θερμοκρασίας Pmax -0.430%/℃\nΣΥΝΕΧΗΣ ΗΛΙΑΚΗ ΑΝΤΛΗΣΗ\nΤο ΣΥΝΕΧΕΣ ηλιακό αντλώντας σύστημα και άλλο είναι ηλιακό αντλώντας σύστημα εναλλασσόμενου ρεύματος. Τα ΣΥΝΕΧΗ ηλιακά αντλώντας συστήματα είναι μικρά συστήματα που είναι για εσωτερικούς λόγους, τα γραφεία και την άρδευση των μικρών εδαφών μέχρι δύο στρέμματα. Αυτά τα ΣΥΝΕΧΗ ηλιακά αντλώντας συστήματα είναι πολύ αξιόπιστα και φτηνότερα. Σε αυτό το σύστημα η μηχανή αντλιών είναι έλεγχοι ΣΥΝΕΧΕΙΣ μηχανές και ένας ελεγκτής η λειτουργία της που είναι ελεγκτής MPPT αρμόδιος για την ομαλή λειτουργία της αντλίας χωρίς την ανάγκη για τις μπαταρίες. Η μέγιστη ροή με τα ΣΥΝΕΧΗ συστήματα μπορεί να είναι μέχρι 10.000 γαλόνια ανά ημέρα με το μέγιστο κεφάλι 200ft.\nΤο ηλιακό αντλώντας σύστημα εναλλασσόμενου ρεύματος αποτελείται από την αντλία εναλλασσόμενου ρεύματος, τον ελεγκτή αντλιών και τα ηλιακά πλαίσια. _αυτός είμαι μεγάλος σύστημα μηχανή δύναμη ποικίλλω από 2KW 60KW και τους ευθύς κόστος ποικίλλω από Rs.1M 20M. Αυτές οι αντλίες εναλλασσόμενου ρεύματος είναι για όλα τα είδη γεωργίας και μεγάλων εφαρμογών καλλιέργειας. Η ροή μπορεί να ποικίλει από 10m3 ανά ώρα σε 300 μ3 ανά ώρα με το κεφάλι που ποικίλλει από τα πόδια 100 στα πόδια 600.\nΗ ηλιακή άντληση είναι πολύ εξειδικευμένη εργασία και απαιτεί τον υψηλό εξιδεικευμένο τεχνικό που αρχίζουν από το σχέδιο & τις επιλογές αντλιών στην εγκατάσταση και την ανάθεση των συστημάτων. Οι πελάτες πρέπει να αγοράσουν τα συστήματα από τις επαγγελματικές επιχειρήσεις και να πάρουν εγκατεστημένοι από τους εκπαιδευμένους τεχνικούς αντλιών.\nΟι ηλιακές αντλίες είναι πολύ οικονομικές εάν συγκρίνετε τις λειτουργικές δαπάνες με το συμβατικό αντλώντας σύστημα που λειτουργεί μέσω των γεννητριών diesel ή του πλέγματος χρησιμότητας. Η επιστροφή ποικίλλει από τρία έως επτά έτη ανάλογα με τον τύπο συστήματος που αγοράζετε.\nΗΛΙΑΚΉ ΕΝΈΡΓΕΙΑ ΓΙΑ ΤΑ ΔΊΚΤΥΑ TELECOMMNUCATION\nΗ ηλιακή ενέργεια για τα δίκτυα τηλεπικοινωνιών είναι μια άλλη εφαρμογή για ηλιακό φωτοβολταϊκό. Οι πύργοι τηλεπικοινωνιών BTS έχουν την παροχή ηλεκτρικού ρεύματος από τις γεννήτριες diesel στις περιοχές όπου κανένα πλέγμα δεν είναι διαθέσιμο και έχουν τις συνοδευτικές γεννήτριες diesel όπου το πλέγμα είναι διαθέσιμο. Η λειτουργική δαπάνη της γεννήτριας δύναμης είναι πολύ υψηλή. Η καλύτερη αντικατάσταση της υποστήριξης diesel είναι η ηλιακή ενέργεια που είναι καθαρή ενέργεια. Αυτά τα συστήματα μπορούν να είναι υβριδικά (ηλιακός και αέρας) όπου ο αέρας είναι διαθέσιμος. Πολλοί χειριστές τηλεπικοινωνιών έχουν εγκαταστήσει τα ηλιακά συστήματα και ικανοποιούν πάρα πολύ και πολλά είναι ακόμα στο στάδιο του προγραμματισμού για την αγορά των συστημάτων ηλιακής ενέργειας. Πάλι να σχεδιάσει της ηλιακής λύσης για τους πύργους BYS είναι μια εξειδικευμένη εργασία.


Εξάρθρωση κυκλώματος που διακινούσε μετανάστες-Συλλήψεις μελών κυκλώματος απατεώνων. 26/11/18 ΕΡΤ | eklogika webTV\nHome \_ Κοινωνία \_ Εξάρθρωση κυκλώματος που διακινούσε μετανάστες-Συλλήψεις μελών κυκλώματος απατεώνων. 26/11/18 ΕΡΤ\nΔουλεμπορικό κύκλωμα που μετέφερε μετανάστες απο την Τουρκία στην Ιταλία με ενδιάμεσο σταθμό την Ελλάδα, εξάρθρωσε η Αστυνομία σε συνεργασία με το Λιμενικό σωμα. Συνεληφθησαν τρία άτομα, ενώ αναζητούνται άλλα εννέα μέλη του κυκλώματος. Στα χέρια της αστυνομίας και κύκλωμα απατεώνων που πραγματοποιούσε εικονικές πωλήσεις διαμερισμάτων και οικοπέδων στην Αττική.\nTags: Ελλάδα, ΕΡΤ, μετανάστες, Τουρκία\nΝ. Δένδιας: Η Τουρκία δυναμιτίζει την προοπτική για διάλογο, της δόθηκε κάθε ευκαιρία…